Kannada-LLM-Labs/Wikipedia-Kn huggingface dataset:
ಮಹೇಶ್ವರೀ ಉದ್ಯಾನ್, ಮಾಟುಂಗ, ಮುಂಬೈ

ಕಿಂಗ್ಸ್ ಸರ್ಕಲ್ ಎಂದು ಹೆಸರಾದ ಈಗಿನ ಮಹೇಶ್ವರೀ ಉದ್ಯಾನ್ ನ ಅಕ್ಕ-ಪಕ್ಕದ ಸ್ಥಳವನ್ನು ಮೊದಲು 'ಕಿಂಗ್ಸ್ ಸರ್ಕಲ್' ಎಂತಲೇ ಕರೆಯಲಾಗುತ್ತಿತ್ತು. ವಿಕ್ಟೋರಿಯ ರಾಣಿಯ ತರುವಾಯ ೭ ನೇ ಎಡ್ವರ್ಡ್ ಪಟ್ಟಕ್ಕೆ ಬಂದರು. ಆಗ ಇಂಗ್ಲೆಂಡ್ ನ ಅಧಿಪತ್ಯದಲ್ಲಿದ್ದ ವಿಶ್ವದ ಪ್ರಮುಖ ತಾಣಗಳಿಗೆ ಕಿಂಗ್ ಎಂಬ ಉಪಾಧಿಯನ್ನು ಕೊಟ್ಟರು. ಹಾಗಾಗಿ, ಆಗ ಬೊಂಬಾಯಿನ ಆಸ್ಪತ್ರೆಗೆ ಕಿಂಗ್ ಎಡ್ವರ್ಡ್ ಆಸ್ಪತ್ರೆ,ದಾದರ್ ಕಿಂಗ್ಸ್ ಸ್ಕೂಲ್, ಕಿಂಗ್ಸ್ ಸರ್ಕಲ್, ಕಿಂಗ್ಸ್ ಲಾಂಡ್ರಿ ಇತ್ಯಾದಿ ಹೆಸರುಗಳು ಬಂದವು. ದಕ್ಷಣ ದಿಕ್ಕಿಗೆ ದಾದರ್, ಉತ್ತರಕ್ಕೆ ಸಾಯನ್, ಮತ್ತು ಪಶ್ಚಿಮಕ್ಕೆ ಮಾಟುಂಗ ರೈಲ್ವೆ ನಿಲ್ದಾಣ, ಹಾಗೂ ಪೂರ್ವಕ್ಕೆ ವಡಾಲ ಜಿಲ್ಲೆಗಳಿವೆ. ಈಗ ಮಹೇಶ್ವರಿ ಉದ್ಯಾನದ ಮೇಲ್ವಿಚಾರಣೆಯನ್ನು ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿಯವರು ಅತ್ಯಂತ ಸಮರ್ಪಕವಾಗಿ ನೋಡಿಕೊಳ್ಳುತ್ತಿದ್ದಾರೆ. ಉದ್ಯಾನದಲ್ಲಿ ಒಳ್ಳೆಯ ಹೂವಿನ ಗಿಡಗಳನ್ನು ನೆಟ್ಟಿದ್ದಾರೆ. ಉತ್ತಮವಾದ ಹುಲ್ಲಿನ ಹಾಸಿದೆ. ಮಕ್ಕಳಿಗೆ ಉತ್ತಮವಾದ ಜಾರುವ ಬಂಡೆ, ಉಯ್ಯಾಲೆಗಳು, ಮತ್ತು ಬಾರ್ ವ್ಯಾಯಾಮ ಮಾಡುವ ವ್ಯವಸ್ಥೆಯಿದೆ. ಜನರು ಕುಳಿತುಕೊಳ್ಳಲು ಒಳ್ಳೆಯ ಸಿಮೆಂಟಿನ ಮಂಚಗಳಿವೆ. ಎರಡು ಲತಾಗೃಹಗಳಿದೆ. ಅದರ ಒಳಗೆ ಮತ್ತು ಮೇಲೆ, ಹೂವಿನ ಬಳ್ಳಿಗಳನ್ನು ಹಬ್ಬಿಸಿದ್ದಾರೆ. ಒಳಗಿನ ಹಾಸು ಕಲ್ಲುಗಳ ಮೇಲೆ  ಪರಿವಾರದ ಸದಸ್ಯರುಗಳು  ಕುಳಿತು ಆನಂದಿಸಬಹುದು.

'ಫ್ಲೈಯ್ ಓವರ್' ಈಗ ಉದ್ಯಾನದ ಮಧ್ಯದಲ್ಲಿ ಬಂದಿದೆ

ಇತ್ತೀಚೆಗೆ ಫ್ಲೈಯ್ ಓವರ್ ಸಿದ್ಧವಾಗಿದೆ. ಅದನ್ನು ವಾಹನ ಚಾಲಕರಿಗೆ ವಹಿಸಿಕೊಟ್ಟಿದ್ದಾರೆ. ಅದು ಮಹೇಶ್ಚರಿ ಉದ್ಯಾನದ ಮಧ್ಯಭಾಗದಲ್ಲಿ ಹಾದು ಹೋಗಿದೆ. ಚಿಕ್ಕ-ಪುಟ್ಟ ವಾಹನಗಳು ಯಾವ ಅಡೆತಡೆಯಿಲ್ಲದೆ ಥಾಣೆಯ ವರೆಗೆ ಹೋಗಲು ಈ 'ಫ್ಲೈಓವರ್ ಸೇತುವೆ'ಗಳು ನೆರವಾಗುತ್ತವೆಯೆಂಬ ಆಶೆಯ ಮೇರೆಗೆ ಇವನ್ನು ನಿರ್ಮಿಸಿದ್ದಾರೆ. ಮೊದಲು ಮಾಟುಂಗದ ವಾಸಿಗಳಿಗೆ ಸಿಮೆಂಟ್ ಕಾಂಕ್ರೀಟ್ ನ ದೊಡ್ಡ ಕಾಲಂಗಳು ಬಂದು ಆ ಪ್ರದೇಶದ ಸೌಂದರ್ಯ ಕೆಡಬಹುದೆಂದು ಶಂಕಿಸಿದ್ದರು. ಆದರೆ  ವಾಹನಗಳ ಓಡಾಟಕ್ಕೆ ಅನುಕೂಲ್ವಾಗುವಂತೆ. ಫ್ಲೈಯ್ ಓವರ್ ರಸ್ತೆ ಅನಿವಾರ್ಯವಾಗಿ ಕಟ್ಟಲೇ ಬೇಕಾಗಿತ್ತು. ಉದ್ಯಾನದ ಮಧ್ಯೆ ಕಂಭಗಳು ಬಂದಿದ್ದರೂ ಅವುಗಳಿಂದ ಪಾರ್ಕ್ ಗೆ ಬರುವ ಮಕ್ಕಳು, ಹೆಣ್ಣುಮಕ್ಕಳು ಮತ್ತು ಹಿರಿಯ ನಾಗರಿಕರಿಗೆ, ಯಾವ ಅನಾನುಕೂಲವೂ ಆಗಿಲ್ಲ. ಈ ಸುಂದರ ಉದ್ಯಾನದ ಮೇಲ್ವಿಚಾರಣೆಯನ್ನು 'ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿ'ಯವರು ಅತ್ಯುತ್ತಮವಾಗಿ ನಿರ್ವಹಿಸಿಕೊಂಡು ಹೋಗುತ್ತಿದ್ದಾರೆ. ಉದ್ಯಾನದ ಅಂದ-ಚೆಂದಗಳು ಚೆನ್ನಾಗಿ ಕಾಪಾಡಲ್ಪಟ್ಟಿವೆ.

ಹತ್ತಿರವಿರುವ ಕೆಲವು ಪ್ರಮುಖ ಕೇಂದ್ರಗಳು
 ಮೈಸೂರ್ ಅಸೋಸಿಯೇಷನ್, ಮುಂಬಯಿ
 ಮುಂಬಯಿ ಕನ್ನಡ ಸಂಘ, ಮುಂಬಯಿ
 ರಾಮ್ ಮಂದಿರ್,
 ಕನ್ನಡ ಸ್ಕೂಲ್, ವಡಾಲ,
 ಯು.ಡಿ.ಸಿ.ಟಿ. ಮಹಾವಿದ್ಯಾಲಯ,
 ಜೈನ್ ಮಂದಿರ್,
 ಷಣ್ಮುಖಾನಂದ ಹಾಲ್,
 ಗಾಂಧಿ ಮಾರ್ಕೆಟ್,
 ಸಯಾಂ ಹಾಸ್ಪಿಟಲ್,
 ಮುಂಬಯಿ ತಮಿಳ್ ಸಂಘಂ,
 ಗೋಕುಲ್ ಹಾಲ್,
 ಕೇರಳ್ ಆಯುರ್ವೇದಿಕ್ ಶಾಲಾ,
 ಮಾಟುಂಗಾ ಹಿಂದು ಜಮ್ಖಾನ,
 ವಿ.ಜೆ.ಟಿ.ಐ. ಮಹಾವಿದ್ಯಾಲಯ, 
 'ಕೇಂದ್ರೀಯ ಹತ್ತಿ ಪ್ರೌದ್ಯೋಗಿಕಿ ಅನುಸಂಧಾನ ಸಂಸ್ಥೆ', ಮುಂಬಯಿ (CIRCOT)    
 ಕಸ್ಟಂ ಕ್ವಾರ್ಟರ್ಸ್,
 ಪಾಂಚ್ ಗಾರ್ಡನ್, ಮುಂಬಯಿ
 ಪಾರ್ಸಿ ಕಾಲೋನಿ,
 ದಾದರ್ ಪಾರ್ಸಿ, ಯೂತ್ ಅಸೆಂಬ್ಲಿ ಹೈಸ್ಕೂಲ್,
 ಸೇಂಟ್ ಜೋಸೆಫ್ ಹೈ ಸ್ಕೂಲ್,
 ಖಲ್ಸಾ ಕಾಲೇಜ್,
 ಡಾನ್ ಬಾಸ್ಕೊ
 ಅರೋರ ಸಿನೆಮ,
 ಎಸ್.ಎನ್.ಡಿ.ಟಿ. ಮಹಿಳಾ ವಿದ್ಯಾಲಯ,
 ರುಯಾ ಕಾಲೇಜ್,
 ಪೊದ್ದಾರ್ ವಾಣಿಜ್ಯ ಕಾಲೇಜ್,
 ಮಾಟುಂಗಾ ಜಮ್ಖಾನ,
 ಕಿಂಗ್ ಜಾರ್ಜ್ ಹೈಸ್ಕೂಲ್,
 ನಪ್ಪೂ ಹಾಲ್,
 ಶಂಕರ್ ಮಠ್,
 ಆಸ್ತಿಕ್ ಸಮಾಜ್,
 ಆರ್ಯ ಸಮಾಜ್,
 ಲಯನ್ಸ್ ಕ್ಲಬ್ ಹಾಸ್ಪಿಟಲ್, ಇತ್ಯಾದಿಗಳು ಇವೆ.

ಉಲ್ಲೇಖಗಳು

ಮುಂಬಯಿನ ಸಾರ್ವಜನಿಕ ಉದ್ಯಾನಗಳು
ಚೀಲನೂರು

ಚೀಲನೂರು ಶಿವಮೊಗ್ಗ ಜಿಲ್ಲೆ ಯಲ್ಲಿನ ಸೊರಬ ತಾಲುಕಿನ ಒಂದು ಚಿಕ್ಕ ಹಳ್ಳಿ ಇದು ಸೊರಬದಿಂದ ಸಾಗರ ರಸ್ತೆಯಲ್ಲಿ ಬರುತ್ತದೆ.ದಂಡಾವತಿಯ ತೀರದಲ್ಲಿರುವ ಇದು ಸಮುದ್ರಮಟ್ಟದಿಂದ ಅಂದಾಜು ೫೮೦ ಮೀಟರ್ ಎತ್ತರದಲ್ಲಿದೆ.

ಈ ಊರಿನಲ್ಲಿ ಕಲ್ಲೆಶ್ವರ ದೇವಸ್ಥಾನವು ಪ್ರಸಿದ್ದ ವಾಗಿದೆ.ಹಾಗು ಇಲ್ಲಿ ಮನೆಘಟ್ಟದವರ ಮನೆತನವು ಅತೀ ಪ್ರಸಿದ್ದ ವಾಗಿದೆ.
ಇಲ್ಲಿನ ಜನರ ಮುಖ್ಯ ಕಸುಬು ವ್ಯವಸಾಯ.

ಶಿವಮೊಗ್ಗ ಜಿಲ್ಲೆ
ಸೊರಬ ತಾಲೂಕು
ವೆಂಡಿ ಡೆಂಗ್ ಮುರ್ಡೋಕ್

ಚೈನ ದೇಶದ ಭಾಷೆಯಲ್ಲಿ, 邓文迪; ಪುರಾತನ ಸಾಂಪ್ರದಾಯಿಕ ಚೀನಾದೇಶದ ಭಾಷೆಯಲ್ಲಿ  : 鄧文迪; pinyin: Dèng Wéndí; ಜನನ : ಡಿಸೆಂಬರ್, ೮,೧೯೬೮) ವಿಶ್ವದ ಅತಿ ಹೆಚ್ಚು  ಪ್ರತಿಷ್ಠಿತ ವೃತ್ತಪತ್ರಿಕೆಗಳು, ಸುದ್ದಿ ಮೀಡಿಯಗಳು, ಹಾಗೂ ಟೆಲೆವಿಶನ್ ಸಂಸ್ಥೆಗಳ ಒಡೆಯರಾಗಿರುವ  ಮುರ್ಡೋಕ್  ರವರ ಮೂರನೆಯ ಪತ್ನಿ. ನ್ಯೂಸ್ ಕಾರ್ಪೊರೇಷನ್ ಸಂಸ್ಥೆಯ ಛೇರ್ಮನ್, ಮತ್ತು ಸಿಇಒ ಆಗಿರುವ ತಮ್ಮ ಪತಿಯ 'ಚೈನೀಸ್ ಮೀಡಿಯ ಇನ್ವೆಸ್ಟ್ ಮೆಂಟ್' ಗಳನ್ನು ಸಂಭಾಳಿಸಿಕೊಂಡು ಹೋಗುತ್ತಿದ್ದಾರೆ.

ಸನ್, ೧೯೮೮ ರಲ್ಲಿ ಅಮೆರಿಕದಲ್ಲಿ ಇನ್ನೂ ವಿದ್ಯಾರ್ಥಿನಿಯಾಗಿದ್ದರು 
ಸನ್,೧೯೮೮ ರಲ್ಲಿ  ಅಮೆರಿಕದಲ್ಲಿ ವಿದ್ಯಾಭ್ಯಾಸಮಾಡುವುದಕ್ಕೆ ಅವರಿಗೆ 'ಸ್ಟೂಡೆಂಟ್ ವೀಸಾ' ದೊರೆಕಿಸಿಕೊಡಲು 'ಅಮೆರಿಕನ್ ಪರಿವಾರವೊಂದು' ಮುಂದೆಬಂದು  ಪ್ರಾಯೋಜಿಸಿತ್ತು.'ಡೆಂಗ್' ರವರು ಕ್ಯಾಲಿಫೋರ್ನಿಯ ಸ್ಟೇಟ್ ನಾರ್ತ್ ರಿಡ್ಜ್ ನಲ್ಲಿ 'ವಾಣಿಜ್ಯ ಶಾಸ್ತ್ರ'ವನ್ನು ತಮ್ಮ ಅಧ್ಯಯನದ ವಿಶಯವಾಗಿ ಆರಿಸಿಕೊಂಡಿದ್ದರು.'ಯೇಲ್ ವಿಶ್ವ ವಿದ್ಯಾಲಯ'ದ  'ಸ್ಕೂಲ್ ಆಫ್ ಮ್ಯಾನೇಜ್ಮೆಂಟ್ ವಿಭಾಗದಲ್ಲಿ ಪದವಿಯನ್ನು ಗಳಿಸಿದರು. ಈಗ ಅದೇ 'ವಿಶ್ವವಿದ್ಯಾಲಯದ ಸಲಹಾಕಾರರ ಸಮಿತಿ'ಯಲ್ಲಿ ಕೆಲಸಮಾಡುತ್ತಿದ್ದಾರೆ.[೨]

'ವೆಂಡಿ ಡೆಂಗ್'ರ,ಆಕರ್ಶಕ ವ್ಯಕ್ತಿತ್ವಕ್ಕೆ 'ಮುರ್ಡೋಕ್' ಮಾರುಹೋದರು
'ಫಾಕ್ಸ್ ಟೆಲೆವಿಶನ್' ನಲ್ಲಿ ಸುದ್ದಿಮಾದ್ಯಮದಲ್ಲಿ ಕೆಲಸಮಾಡಿ ಒಳ್ಳೆಯ ಅನುಭವವನ್ನು ಗಳಿಸಿದರು. ಇದರ ನಂತರ ಸ್ಟಾರ್ ಟಿವಿಯ ಹಾಂಕಾಂಗ್ ನಲ್ಲಿ 'ಇಂಟರ್ನ್ ಶಿಪ್' ದೊರೆಯಿತು. ಇದು 'ನ್ಯೂಸ್ ಕಾರ್ಪೊರೇಷನ್' ನ ಒಂದು ಭಾಗವಾಗಿತ್ತು. ಸನ್ ೧೯೯೭ ರಲ್ಲಿ  ಆಕರ್ಶಕ ವ್ಯಕ್ತಿತ್ವದ ಮೇಧಾವಿ, ಸೂಕ್ಷ್ಮಮತಿ, ಮತ್ತು ವ್ಯವಹಾರಚತುರೆಯಾದ 'ವೆಂಡಿ ಡೆಂಗ್' ರವರನ್ನು 'ಮುರ್ಡೋಕ್'ಹಾಂಕಾಂಗ್ ನಗರದಲ್ಲಿ ಭೆಟ್ಟಿಯಾದರು. ಆಗ  ಅವರಿಗೆ ೨೯ ವರ್ಷಪ್ರಾಯವಾಗಿತ್ತು. 'ರುಪರ್ಟ್ ಮರ್ಡೋಕ್ 'ರವರಿಗೆ ೬೬ ವರ್ಷವಾಗಿತ್ತು. ಆದರೆ ಅವರಿಬ್ಬರಲ್ಲಿ ಒಲವು ಮೂಡಿ ಲಗ್ನವಾದರು.
ದಿ ಮ್ಯಾನ್ ಫ಼್ರಮ್ ಅರ್ಥ್

ಚಲನಚಿತ್ರಗಳು
ಸೇಂಟ್ ಥಾಮಸ್ ಕೆಥೆಡ್ರಲ್, ಮುಂಬಯಿ

ಈ ಭವ್ಯ ಚರ್ಚ್ ನ ಹೊರಾಂಗಣದಲ್ಲಿ ಒಂದು ಸೊಗಸಾದ ನೀರಿನಕಾರಂಜಿಯನ್ನು ನಿರ್ಮಿಸಿದವರು, ಬ್ರಿಟನ್ ದೇಶದ ಮಹಾನ್ ವಾಸ್ತುಶಿಲ್ಪಕಾರ, ಸರ್.ಜಾರ್ಜ್ ಗಿಲ್ಬರ್ಟ್ ಸ್ಕಾಟ್ ರವರು.ಇದಲ್ಲದೆ, ಅವರು  ನಿರ್ಮಿಸಿದ ಮುಂಬಯಿ ವಿಶ್ವವಿದ್ಯಾಲಯದ ಕಾನ್ವೊಕೇಶನ್ ಹಾಲ್, ಮತ್ತು ಅಮೋಘ ರಾಜಾಬಾಯಿ ಟವರ್ ಅವರ ಕೌಶಲ್ಯಕ್ಕೆ,ವಾಸ್ತುಶಿಲ್ಪಶಾಸ್ತ್ರದಲ್ಲಿನ  ನಿಪುಣತೆಗೆ  ನಿದರ್ಶನಗಳು. ಇವರ ನೂರಾರು ಸುಂದರ ಚರ್ಚ್ ಗಳು, ಕೆಥೆಡ್ರಲ್ ಗಳು, ಮಹಲ್ ಗಳು, ವಿಶ್ವವಿದ್ಯಾಲಯದ ಕಟ್ಟಡಗಳು, ಹಾಗೂ ಮತ್ತಿತರ ಸಾರ್ವಜನಿಕ, ಹಾಗೂ ಖಾಸಗಿವಲಯದ ಕಟ್ಟಡಗಳು, ಹೆಚ್ಚಾಗಿ ಕಾಣಿಸುವುದು, ಗ್ರೇಟ್ ಬ್ರಿಟನ್ ಹಾಗೂ ಬೇರೆದೇಶಗಳಲ್ಲಿ.

ಮುಂಬಯಿ
ಬ್ಯಾರಿ ಫ್ಲಾನಗನ್

ಬ್ಯಾರಿ ಫ್ಲಾನಗನ್' RA, OBE   
(ಜನವರಿ ೧೧,೧೯೪೧-ಆಗಸ್ಟ್ ೩೧, ೨೦೦೯)
'ಬ್ಯಾರಿ ಫ್ಲಾನಗನ್' ಕಂಚಿನ ಲೋಹದಲ್ಲಿ ಪ್ರಾಣಿಗಳ ಅದರಲ್ಲೂ ವಿಶೇಷವಾಗಿ ಮೊಲಗಳ ಆಕೃತಿಗಳನ್ನು ನಿರ್ಮಿಸುವುದರಲ್ಲಿ ಮಾಹಿರರಾಗಿದ್ದ ವೆಲ್ಷ್ ದೇಶದ ಮಹಾನ್ ಶಿಲ್ಪಿ.

ಜನನ, ಬಾಲ್ಯ ಹಾಗೂ ವಿದ್ಯಾಭ್ಯಾಸ
'ಬ್ಯಾರಿ ಫ್ಲಾನಗನ್' ರವರು, ಉತ್ತರ ವೇಲ್ಸ್ ಪ್ರಾಂತ್ಯದ ಪ್ರೆಸ್ಟಿಟನ್ ಜನವರಿ, ೧೧, ೧೯೪೧ ರಲ್ಲಿ ಜನಿಸಿದರು. ಸನ್,(೧೯೫೭-೫೮) ರವರೆಗೆ ಬರ್ಮಿಂಗ್ ಹ್ಯಾಂ ಕಾಲೇಜ್ ನಲ್ಲಿ ಕಲೆ ಮತ್ತು ಹಸ್ತಕಲೆಯಲ್ಲಿ ಪರಿಣತಿಯನ್ನುಗಳಿಸಿದ ಬಳಿಕ, ಸನ್,೧೯೬೪ ರಲ್ಲಿ, ಲಂಡನ್ ನ ಸೇಂಟ್ ಮಾರ್ಟಿನ್ ಕಾಲೇಜ್ ಆಫ್ ಆರ್ಟ್ಸ್ ಗೆ ಸೇರಿದರು. ಸನ್, ೧೯೬೬ ರಲ್ಲಿ ಪದವೀಧರರಾದರು. (೧೯೬೭-೧೯೭೧) ಅದೇ ಕಾಲೇಜಿನಲ್ಲೇ ಬೋಧಿಸುವ ಕೆಲಸ ತೆಗೆದುಕೊಂಡರು. ಸೆಂಟ್ರೆಲ್ ಸ್ಕೂಲ್ ಆಫ್ ಆರ್ಟ್ಸ್, ಮತ್ತು ಕ್ರಾಫ್ಟ್ಸ್ ೧೯೮೨ ರಲ್ಲಿ ವೆನಿಸ್ ಬಿಯೆನೇಲ್ ನಲ್ಲಿ ಬ್ರಿಟನ್ ನನ್ನು ಪ್ರತಿನಿಧಿಸಿದ್ದರು. ೧೯೯೩ ರಲ್ಲಿ ಮೆಡ್ರಿಡ್ ನ ಫಂಡೇಶನ್  ಲಾ ಕೇಕ್ಸಿ ನಲ್ಲಿ ಅವರು ಪಡೆದ ಶಿಕ್ಷಣದ ಹಲವಾರು ಪಠ್ಯಗಳು ಪುನರಾವರ್ತನೆಯಾದವು. ಸನ್, ೧೯೯೪ ರಲ್ಲಿ,ಮಿಸಿ ಎ ಆರ್ಟ್ಸ್ ದಿ ನೆಂಟ್ಸ್ ಸನ್, ಪ್ರದೇಶದ ಪ್ರವಾಸ ಕೈಗೊಂಡರು. 'ಬ್ಯಾರಿ ಫ್ಲಾನಗನ್' ರ ಕಂಚಿನ ಆಲೋಚನಾ ಮಗ್ನನಾದ ಮೊಲದ ಪುತ್ಥಳಿ ಅಲ್ಲಿ ಪ್ರದರ್ಶನ ಕಂಡಿತು. ತದನಂತರ, ರಾಜ್ಯದ ಒಳಗೆ ಮತ್ತು ಹೊರಗೆ 
 ೧೯೯೫-೯೬ ನ್ಯೂಯಾರ್ಕ್ ನ ಪಾರ್ಕ್ ಅವೆನ್ಯು ನಲ್ಲಿ, 
 ೧೯೯೬ ರಲ್ಲಿ, ಚಿಕಾಗೊ ನಗರದ ಗ್ರಾಂಟ್ ಪಾರ್ಕ್ ನಲ್ಲಿ, 
 ೧೯೯೯, ಬ್ರಸಲ್ಸ್ ನಲ್ಲಿ 'ಒಬ್ಬರದೇ ಸೋಲೋ  ಪ್ರದರ್ಶನ', 'ಝೇವಿಯರ್ ಹಾಫ್ ಕೆನ್ಸ್', 
 ೨೦೦೦ ರಲ್ಲಿ 'ಟೇಟ್ ಗ್ಯಾಲರಿ, ಲಿವರ್ ಪೂಲ್' ನಲ್ಲಿ, 
 ೨೦೦೨ ರಲ್ಲಿ, ಒಂದು ಅತಿ ಮಹತ್ವದ ಪ್ರದರ್ಶನ, ಜರ್ಮನಿಯ ಕುನ್ಸ್ಥಾಲ್ ರಾಕ್ಲಿಂಗ್ ಹೇಸನ್ ನಲ್ಲಿ,
 ಹಾಗೂ  ಫ್ರಾನ್ಸ್ ದೇಶದ ನೈಸ್ ನಲ್ಲಿ,'ಮಿಸಿ ಬೋಸ್ ಆರ್ಟ್ಸ್ ಡಿ ನೇನ್ಸ್ ಮಾಡೆರ್ನ್ ಕಂಟೆಂಪೊರೇನ್'

'ಥಿಂಕರ್ ಆನ್ ಎ ರಾಕ್' ಎಂಬ 'ಆಲೋಚನಾ ಮಗ್ನ ಮೊಲದ ಶಿಲ್ಪ'
'ಸೇಂಟ್ ಲೂಯಿಸ್’ ರಾಜ್ಯದ  ' ವಾಶಿಂಗ್ಟನ್ ವಿಶ್ವ ವಿದ್ಯಾಲಯದ  ಒಳಾಂಗಣ'ದ 'ಆಲಿನ್ ಲೈಬ್ರರಿ'ಯ ಬಳಿ  ಯ ಉದ್ಯಾನದಲ್ಲಿ "Thinker on a Rock" ಯೆಂಬ ಹೆಸರಾಂತ ಶಿಲ್ಪವನ್ನು   ಸ್ಥಾಪಿಸಿದ್ದಾರೆ. ವಿದ್ಯಾರ್ಥಿಗಳ ಪ್ರೀತಿಯ ಬನ್ನಿ ಯೆಂದು ಕರೆಸಿಕೊಳ್ಳುವ, ಮೊಲದ  ದೊಡ್ಡ ಶಿಲ್ಪವನ್ನು 'ಫ್ಲಾನಗನ್' ಸಂಸ್ಥೆಗೆ  ಎರವಲಾಗಿ ಕೊಟ್ಟಿದ್ದಾರೆ. ಇದೇತರಹದ ಮತ್ತೊಂದು ಆಲೋಚನಾಮಗ್ನ ಮೊಲದ ಪುತ್ಥಳಿ,'ವಾಶಿಂಟನ್ ಡಿಸಿ'ಯ ಡ್ಯಾನ್ ಫರ್ತ್ ನಲ್ಲಿದೆ. ನ್ಯಾಷನಲ್ ಗಾರ್ಡನ್ ಆಫ್ ಆರ್ಟ್ ಸ್ಕಲ್ಪ್ಟರ್ ಗಾರ್ಡನ್. ೧೯೮೦ ನಲ್ಲಿ  ಈತರಹದ 'ಆಲೋಚನಾ ಮಗ್ನ ಮೊಲದ ಶಿಲ್ಪ'ಹಾಗೂ ಮೊಲದ ಕಂಚಿನ ಪುಠಳಿಗಳ  ಲಾಂಛನದ ಕಲ್ಪನೆ  ಅವರಿಗೆ ಮುದತಂದಿತ್ತು. ಅದರ ನಂತರ, ಮೊಲ, ಎಲ್ಲೆಲ್ಲೂ ಪ್ರದರ್ಶನ ಕಂಡಿತು. ಅಲ್ಲಿಂದ ಮುಂದೆ ಫ್ಲಾನಗನ್ ರವರು ಶಿಲ್ಪಗಳನ್ನು ರಚಿಸುತ್ತಾಬಂದರು. ೧೮೮೦ ಯ ರಾಡಿನ್ ರವರ, ವಿಶೇಷ ಭಂಗಿಯನ್ನು ಹೋಲುವ  'ಥಿಂಕರ್ ಮಹಾನ್ ಶಿಲ್ಪದ ಆಧಾರದ ಮೇಲೆ'. "ಲಾರ್ಜ್ ಲೆಫ್ಟ್ ಲೆಫ್ಟ್ ಹಾಂಡೆಡ್ ಡ್ರಮ್ಮರ್", ಸನ್ ೨೦೦೭ ರ, ಜೂನ್, ೨೪ ರಂದು, ಅವರ ಕೃತಿ, 'ನ್ಯೂಯಾರ್ಕ್ ನಗರದ ಯೂನಿಯನ್ ಸ್ಕ್ವೇರ್' ನ  ಪಾರ್ಕ್ ನಲ್ಲಿ ಪ್ರದರ್ಶನಕ್ಕಿಟ್ಟಿದ್ದಾರೆ.

ಮರಣ
'ಬ್ಯಾರಿ ಫ್ಲಾನಗನ್' ರವರು, ಆಗಸ್ಟ್ ೩೧, ೨೦೦೯ ರಲ್ಲಿ ’ಮೋಟರ್ ನ್ಯೂರೊನ್ ಬೇನೆ’ಯಿಂದ ಮರಣಿಸಿದರು.

ಉಲ್ಲೇಖಗಳು
^ "Barry Flanagan: Sculptor known for his distinctive giant bronzes". The Independent. 4 September 2009.
 

  
^ http://www.nga.gov/feature/sculpturegarden/sculpture/sculpture9.shtm  

^ The Hare In Union Square - Daily Plant Newsletter

ಬಾಹ್ಯ ಸಂಪರ್ಕಗಳು
 Official site of Barry Flanagan 
 Royal Academy of Arts 
 Waddington-Galleries 
  
‍

ಶಿಲ್ಪಿಗಳು
ನೆಪೋಲಿಯನ್ ಬೋನಾಪಾರ್ಟೆಯ ಸುಧಾರಣೆಗಳು

ನೆಪೋಲಿಯನ್ ನು ಪ್ರಪಂಚದ ಇತಿಹಾಸದ ಬಲಶಾಲಿ ಸಾಮ್ರಾಟರಲ್ಲಿ ಒಬ್ಬ಼ನೆಪೋಲಿಯನ್ ಕ್ರಿ.ಶ.1769 ಅಗಸ್ಟ್ 15 ರಂದು ಇಟಲಿಯ ಕೋರ್ಸಿಕಾ ದ್ವೀಪದ ಅಜಾಸಿಯೋ ಎಂಬಲ್ಲಿ ಜನಿಸಿದನು.ಆತನು ಪ್ರಜಾಭಿಪ್ರಾಯದಂತೆ ಡಿಸೆಂಬರ್ 2 ,1804 ರಂದು ಪ್ರಾನ್ಷಿನ ಚಕ್ರವರ್ತಿಯಾದನು.ಆತನು ಕೈಗೊಂಡ ಸುಧಾರಣೆಗಳು ಈ ಕೆಳಗಿನಂತೀವೆ:

1)ಕೋಡ್ ನೆಪೋಲಿಯನ್
2)ಧಾರ್ಮಿಕ ಸುಧಾರಣೆಗಳು
3)ಆಢಳಿತಾತ್ಮಕ ಸುಧಾರಣೆಗಳು
4)ಆರ್ಥಿಕ ಸುಧಾರಣೆಗಳು
5)ಲೋಕೋಪಯೋಗಿ ಕಾರ್ಯಗಳು
6)ಶೈಕ್ಷಣಿಕ ಸುಧಾರಣೆಗಳು
7)ಲಿಜನ್ ಆಫ್ ಹಾನರ್

ಇತಿಹಾಸ
ಅಹಲ್ಯ ಬಲ್ಲಾಳ್

ಅಹಲ್ಯ ಬಲ್ಲಾಳ್, ಕನ್ನಡದ ರಂಗಭೂಮಿ ನಟಿ ಮತ್ತು ನಿರ್ದೇಶಕಿ. ಮುಂಬಯಿ ನಗರದಲ್ಲಿ ಕನ್ನಡದ ಹಲವಾರು ರಂಗಚಟುವಟಿಕೆಗಳಲ್ಲಿ ತೊಡಗಿಸಿಕೊಂಡಿರುವ ಅಹಲ್ಯ, ಭರತನಾಟ್ಯ ಕಲಾವಿದೆ, ಲೇಖಕಿ ಮತ್ತು ಅನುವಾದಕಿಯೂ ಆಗಿದ್ದಾರೆ.

ಜನನ,ವಿದ್ಯಾಭ್ಯಾಸ, ಕುಟುಂಬ 
ಅಹಲ್ಯ  ಹುಟ್ಟಿದ್ದು ಡಿಸೆಂಬರ್ ೦೧, ೧೯೬೩ರಲ್ಲಿ. ತಂದೆ ಪಿ. ಎನ್. ವೆಂಕಟ್‍ರಾವ್, ತಾಯಿಯ ಹೆಸರು ಜಾನಕಿ. ಚಲನಚಿತ್ರ ನಿರ್ದೇಶಕರಾದ ರಾಮಚಂದ್ರ ಪಿ. ಎನ್. ಅಹಲ್ಯಾರ ತಮ್ಮ. ಉಡುಪಿ, ಕುಂದಾಪುರ, ಧಾರವಾಡ, ಬೆಂಗಳೂರು ಮತ್ತು ಮುಂಬಯಿ ಯಲ್ಲಿ ವಿದ್ಯಾಭ್ಯಾಸ ಮಾಡಿದ ಅಹಲ್ಯ, ವಿಜ್ಞಾನ ಪದವಿಯನ್ನು ಮಂಗಳೂರು ವಿಶ್ವವಿದ್ಯಾಲಯದಲ್ಲಿ ಪಡೆದಿದ್ದಾರೆ.

ವಿವಾಹ
ಸಂತೋಷ ಬಲ್ಲಾಳರನ್ನು ಮದುವೆಯಾದ ಅಹಲ್ಯ ಅವರಿಗೆ ಇಬ್ಬರು ಗಂಡುಮಕ್ಕಳಿದ್ದಾರೆ.

ಭರತನಾಟ್ಯ ರಂಗಪ್ರವೇಶ
೧೯೮೮ರಲ್ಲಿ ಬೆಂಗಳೂರಿನ ’ಯವನಿಕಾ’ ಸಭಾಂಗಣದಲ್ಲಿ ಭರತನಾಟ್ಯ ರಂಗಪ್ರವೇಶ ಮಾಡಿದರು. ಕರ್ನಾಟಕ, ಮುಂಬಯಿ ಹಾಗೂ ಇತರೆ ನಗರಗಳಲ್ಲಿ ಹಲವಾರು ಏಕವ್ಯಕ್ತಿ ಪ್ರದರ್ಶನಗಳನ್ನು ನೀಡಿದ್ದಾರೆ. ಅನೇಕ ನೃತ್ಯನಾಟಕಗಳಲ್ಲಿ ಭಾಗವಹಿಸಿದ್ದಾರೆ.

ನಾಟಕಗಳಲ್ಲಿ ಅಭಿನಯ
ಮುಂಬಯಿನ ಕನ್ನಡ ಕಲಾಕೇಂದ್ರ, ಮೈಸೂರ್ ಅಸೋಸಿಯೇಷನ್, ಮುಂಬಯಿ, ’ದೃಶ್ಯ’ ತಂಡ ಮತ್ತು ಮಾತುಂಗ ಕರ್ನಾಟಕ ಸಂಘದ ಕಲಾಭಾರತಿ ತಂಡಗಳ ಕನ್ನಡ ನಾಟಕಗಳಲ್ಲಿ ಅಭಿನಯಿಸಿದ್ದಾರೆ.

ಅಭಿನಯಿಸಿದ ನಾಟಕಗಳು

 ಪದ್ಮಶ್ರೀ ದುಂಢೀರಾಜ್ (ನಿರ್ದೇಶನ: ಕಿಶೋರಿ ಬಲ್ಲಾಳ)
 ಸಹ್ಯಾದ್ರಿಯ ಸ್ವಾಭಿಮಾನ (ರಚನೆ: ಆರ್.ಡಿ.ಕಾಮತ, ನಿ: ಶ್ರೀಪತಿ ಬಲ್ಲಾಳ)
 ತರುಣ ದುರ್ದಂಡ ಮುದುಕ ಮಾರ್ತಾಂಡ (ಮರಾಠಿ ಮೂಲದ ಕನ್ನಡ ರೂಪಾಂತರ ಮತ್ತು ನಿರ್ದೇಶನ: ಶ್ರೀಪತಿ ಬಲ್ಲಾಳ)
 ನಮ್ಮ ನಮ್ಮಲ್ಲಿ ( ಮರಾಠಿಯ ’ಚಾರ್ ಚೌಗಿಯ’ ನಾಟಕದ ರೂಪಾಂತರ ಮತ್ತು ನಿರ್ದೇಶನ: ಸಂತೋಷ ಬಲ್ಲಾಳ)
 ಬಾಕಿ ಇತಿಹಾಸ (ಮೂಲ ಕೃತಿ:ಬಾದಲ್ ಸರ್ಕಾರ್, ನಿ: ರಮೇಶ್ ಶಿವಪುರ)
 ಬೆಂದಕಾಳೂರು (ರಚನೆ ಮತ್ತು ನಿರ್ದೇಶನ: ಡಾ.ಬಿ.ಆರ್.ಮಂಜುನಾಥ್)
 ಪುಷ್ಪರಾಣಿ (ರಚನೆ: ಚಂದ್ರಶೇಖರ ಕಂಬಾರ, ನಿ: ಜಯಲಕ್ಷ್ಮೀ ಪಾಟೀಲ್)
 ಮಂಥರಾ (ರಚನೆ: ಡಾ.ಹೆಚ್.ಎಸ್.ವೆಂಕಟೇಶಮೂರ್ತಿ, ನಿ: ಜಯಲಕ್ಷ್ಮೀ ಪಾಟೀಲ್)
 ಎಲ್ಲಮ್ಮ (ಮೂಲ ನಾಟಕ: ಲೋರ್ಕಾ, ರೂಪಾಂತರ ಮತ್ತು ನಿರ್ದೇಶನ: ಬಿ. ಬಾಲಚಂದ್ರ ರಾವ್)
 ಅಂಬೆ (ಕನ್ನಡಕ್ಕೆ: ಸರಜೂ ಕಾಟ್ಕರ್, ನಿರ್ದೇಶನ:ಭರತ್ ಕುಮಾರ್ ಪೊಲಿಪು)
 ಅಂಬೆ [ತುಳು] (ನಿ: ಭರತ್ ಕುಮಾರ್ ಪೊಲಿಪು)
 ಕುವೆಂಪು ಕಂಡ ಮಂಥರೆ (ಮೂಲ : ಕುವೆಂಪು, ರಂಗರೂಪ ಮತ್ತು ನಿರ್ದೇಶನ ಸಾ ದಯಾ[ದಯಾನಂದ ಸಾಲ್ಯಾನ])
 ಮಾಯಾವಿ ಸರೋವರ.
 ಚೌಕಟ್ಟಿನಾಚೆಯ ಚಿತ್ರಗಳು.

ನಿರ್ದೇಶಿಸಿದ ನಾಟಕಗಳು 

 ನಕ್ಕಳಾ ರಾಜಕುಮಾರಿ (ರಚನೆ: ಪಾಷಾ)
 ಗುಮ್ಮ (ರಚನೆ: ಎ.ಎಸ್. ಮೂರ್ತಿ)
 ಸೂರ್ಯ ಬಂದ (ರಚನೆ: ವೈದೇಹಿ)
 ಯಾರು ಶ್ರೇಷ್ಠರು (ಇಂಗ್ಲೀಷ್ ಮೂಲದ ನಾಟಕ, ಕನ್ನಡ ರೂಪಾಂತರ: ಅಹಲ್ಯ ಬಲ್ಲಾಳ್)
 ಹಕ್ಕಿ ಹಾಡು (ರಚನೆ: ವೈದೇಹಿ)

ಕೈಲಾಸಂ ಸ್ಮರಣೆಯ ದಿನದಂದು ನಾಟಕ ಪ್ರದರ್ಶನ
ಮೈಸೂರು ಅಸೋಸಿಯೇಷನ್, ಮುಂಬಯಿನಲ್ಲಿ ಏಕ-ವ್ಯಕ್ತಿ ಪ್ರಧಾನವಾದ ನಾಟಕ "ಅವಳ ಕಾಗದ" ವನ್ನು ಅಹಲ್ಯಾ ಬಲ್ಲಾಳ್  ರವರಿಂದ ೨೮,ಆಗಸ್ಟ್, ೨೦೨೨ ರಂದು ಪ್ರದರ್ಶಿಸಲಾಯಿತು. ಈ ಕಿರು-ಬೆಂಗಾಲಿ ನಾಟಕ,'ಸ್ತ್ರೀರ್ ಪತ್ರ'ದ ಕನ್ನಡ ರೂಪಾಂತರವೇ 'ಅವಳ ಕಾಗದ'.

ಪ್ರಶಸ್ತಿ ಹಾಗೂ ಪುರಸ್ಕಾರಗಳು
 ಮಾಟುಂಗಾ ಕರ್ನಾಟಕ ಸಂಘ ಮುಂಬಯಿ ಆಯೋಜಿಸುವ ೨೦೦೪ರ ಸಾಲಿನ ಅಖಿಲ ಭಾರತ ಕುವೆಂಪು ನಾಟಕ ಸ್ಪರ್ಧೆ”ಯಲ್ಲಿ ಶ್ರೇಷ್ಠ ಅಭಿನಯಕ್ಕಾಗಿ ‘ಅತ್ಯುತ್ತಮ ನಟಿ ಪ್ರಥಮ ಪ್ರಶಸ್ತಿ’(ನಾಟಕ: ಪುಷ್ಪರಾಣಿ, ಮಹಾರಾಣಿ ಪಾತ್ರ). 
 'ಮಂಥರಾ' ನಾಟಕದ ಮಂಥರೆ ಪಾತ್ರಕ್ಕೆ ‘ಭಾರತಿ ಕೊಡ್ಲೀಕೆರೆ ಸ್ಮಾರಕ’ ಪ್ರಶಸ್ತಿ 
 ನಾಟಕ: ಎಲ್ಲಮ್ಮ, ಅತ್ಯುತ್ತಮ ನಟಿ ಪ್ರಥಮ ಪ್ರಶಸ್ತಿ, 
 ಉಡುಪಿಯ ತುಳು ಕೂಟ ಏರ್ಪಡಿಸಿದ ದೊಡ್ಡಣ್ಣ ಶೆಟ್ಟಿ ಸ್ಮಾರಕ ತುಳು ನಾಟಕ ಸ್ಪರ್ಧೆಯಲ್ಲಿ ’ಅತ್ಯುತ್ತಮ ನಟಿ ಪ್ರಥಮ’ (ನಾಟಕ: ಅಂಬೆ, ಅಂಬೆ ಪಾತ್ರಕ್ಕಾಗಿ)ಪ್ರಶಸ್ತಿ 
 `ಕುವೆಂಪು ಕಂಡ ಮಂಥರೆ'ನಾಟಕದಲ್ಲಿನ ಮಂಥರೆ ಪಾತ್ರಕ್ಕಾಗಿ, ಮಾಟುಂಗಾ ಕರ್ನಾಟಕ ಸಂಘ ಮುಂಬಯಿ ಆಯೋಜಿಸುವ ೨೦೧೨ರ ಸಾಲಿನ ಅಖಿಲ ಭಾರತ ಕುವೆಂಪು ನಾಟಕ ಸ್ಪರ್ಧೆ”ಯಲ್ಲಿ ಅತ್ಯುತ್ತಮ ನಟಿ, ಗೌರವ 
 ಭಾರತಿ ಕೊಡ್ಲೇಕರ್ ಪ್ರಶಸ್ತಿ 
 'ಅಖಿಲ ಭಾರತ ಮಟ್ಟದ ಕನ್ನಡ ನಾಟಕ ಸ್ಪರ್ಧೆಯ ತೀರ್ಪುಗಾರ'ರಾಗುವ ಗೌರವ ಸಂದಿದೆ

ಚಿತ್ರಗಳು

|

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 ಅವಧಿ,ಕ್ವಿಜ಼್ :'ಬಂತು ಸರಿ ಉತ್ತರ, ಕನ್ಗ್ರಾಟ್ಸ್, ಅಹಲ್ಯ ಬಲ್ಲಾಳ್',ಮಾರ್ಚ್,೨೨,೨೦೧೦

ರಂಗಭೂಮಿ ಕಲಾವಿದರು
ಹವ್ಯಾಸಿ ರಂಗಭೂಮಿ ಕಲಾವಿದೆ
ಮುಂಬಯಿ ಕನ್ನಡಿಗರು
ಝೇಲಂ ಕಾಳಗ

ಝೇಲಂ ಕಾಳಗ (ಕ್ರಿ.ಪೂ. 326)

ಹಿನ್ನೆಲೆ
ಅಲೆಂಕ್ಸಾಂಡರ್‌ನು ಭಾರತವನ್ನು ಪ್ರವೇಶಿಸಿದ್ದು ~ ಭಾರತದ ದಾಳಿಯನ್ನು ಬಹಳ ಬುದ್ದಿವಂತಿಕೆಯಿಂದ ನಿಯೋಜಿಸಿದ ಅಲೆಂಕ್ಸಾಂಡರ್ ಕ್ರಿ.ಪೂ. 326 ರಲ್ಲಿ ಅಕಟ್‌ನ ಹತ್ತಿರ 'ಓಹಿಂದ್' ಎಂಬಲ್ಲಿ ದೋಣಿಗಳ ಮೂಲಕ ಸಿಂಧೂ ನದಿಯನ್ನು ದಾಟುವಲ್ಲಿ ಅಲೆಂಕ್ಸಾಂಡರ್ ಯಶಸ್ವಿಯಾದನು.

ಕಾರಣಗಳು
೧.ತಕ್ಷಶಿಲೆಯ ಅರಸ ಅಂಬಿಯ ಸಹಾಯ ~ತಕ್ಷಶಿಲೆಯ ಅರಸನಾಗಿದ್ದ ಅಂಬಿಯು ಅಲೆಂಕ್ಸಾಂಡರ್‌ನನ್ನು ಎದುರಿಸುವದು ಅಸಾಧ್ಯವೆಂದು ತಿಳಿದು ಅವನಿಗೆ ಕಾಣಿಕೆಗಳನ್ನು ನೀಡಿ ತನ್ನ ಶತ್ರು ಪುರುರವನನ್ನು ಮಣಿಸಬೇಕೆಂದು ಕೇಳಿದ.
೨.ಪುರುರವನು ಅಲೆಂಕ್ಸಾಂಡರ್‌ನ ಸಂಧಾನ ವಾರ್ತೆಯನ್ನು ತಿರಸ್ಕರಿಸಿದ್ದು- ತಕ್ಷಶಿಲೆಯಲ್ಲಿ ಅಂಬಿಯ ಆಶ್ರಯ ಪಡೆದ ಅಲೆಂಕ್ಸಾಂಡರನು ಪುರುರವನಿಗೆ ಸಂಧಾನಕ್ಕೆ ಬರುವಂತೆ ಆಹ್ವಾನವಿತ್ತಾಗ ಪುರುರವನು ತಿರಸ್ಕರಿಸಿದ್ದು ಯುದ್ಧ ಪ್ರಾರಂಭಕ್ಕೆ ತತಕ್ಷಣದ ಕಾರಣವಾಯಿತು.

ಭಾರತದ ಇತಿಹಾಸ
ಸಾಕ್ಷಿಹಳ್ಳಿ

ಸಾಕ್ಷಿಹಳ್ಳಿ ಶಿರಾ ತಾಲ್ಲೂಕಿನ ಒಂದು ಪುಟ್ಟ ಗ್ರಾಮ

ತುಮಕೂರು ಜಿಲ್ಲೆ
ಮಾಗೋಡು

ಮಾಗೋಡು  ತುಮಕೂರು ಜಿಲ್ಲೆಯ ಶಿರಾ ತಾಲ್ಲೂಕಿನ ಒಂದು ಗ್ರಾಮ.ಇದು ಶಿರಾ ನಗರದಿಂದ ೧೦ ಕಿ ಮೀ ದೂರದಲ್ಲಿದೆ ಇಲ್ಲಿ ಪ್ರತಿ ವರ್ಷ ಪೆಬ್ರವರಿ ತಿಂಗಳಿನಲ್ಲಿ  ಶ್ರೀ ಕಂಬದ ರಂಗನಾಥಸ್ವಾಮಿಯ ಹೂವಿನ ರತೋತ್ಸವ ಅತ್ಯಂತ ವೈಭವದಿಂದ ನಡೆಯುತ್ತದೆ. ಈ ಜಾತ್ರಾ ಮಹೋತ್ಸವಕ್ಕೆ ರಾಜಧಾನಿಯಿಂದಲೂ ಸಹ ಆಗಮಿಸುತ್ತಾರೆ. ಇದು ಗ್ರಾಮ ಪ೦ಚಾಯಿತಿ ಕೇ೦ದ್ರವಾಗಿದೆ 
'

ತುಮಕೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಕಿರುಗಾವಲು

ಕಿರುಗಾವಲು ಗ್ರಾಮವು ಮಳವಳ್ಳಿಯಿಂದ ಮೈಸೂರು ಮಾರ್ಗವಾಗಿ ೧೪ ಕಿಲೊಮೀಟರ್ ಅಂತರದಲ್ಲಿದೆ.ಈ ಗ್ರಾಮವು ಬೆಂಗಳೂರಿನಿಂದ ೧೧೨ ಕಿ.ಲೋ.ಮಿಟರ್‌ಗಳಷ್ಟು ದೂರದಲ್ಲಿದೆ. ಇದು ಮಳವಳ್ಳಿಯಿಂದ ೧೩ ಕಿ.ಲೋ.ಮಿಟರ್ ದೂರದಲ್ಲಿದೆ.
ಇದು ಒಂದು ಮಳವಳ್ಳಿಯ ಪ್ರಮುಖ ಹೋಬಳಿಯಾಗಿದೆ. ಕಿರುಗಾವಲು ಹೋಬಳಿಯಲ್ಲೇ ಅತಿ ದೊಡ್ಡ ಗ್ರಾಮ ಪಂಚಾಯ್ತಿ ಸುಜ್ಜಲೂರು ಗ್ರಾಮ ಪಂಚಾಯ್ತಿ ಈ ಪಂಚಾಯ್ತಿಗೆ ಹತ್ತು ಗ್ರಾಮಗಳು ಸೇರಿವೆ.ಕಿರುಗಾವಲು ಹೋಬಳಿಗೆ ೧೧ ಗ್ರಾಮ ಪಂಚಾಯ್ತಿಗಳು ಸೇರಿವೆ.ಅವುಗಳು ಕಿರುಗಾವಲು,ಸುಜ್ಜಲೂರು,ಕಲ್ಕುಣಿ,Heggur ರಾಗಿಬೊಮ್ಮನಹಳ್ಳಿ,ಬಂಡೂರು,ದುಗ್ಗನಹಳ್ಳಿ,ಚಿಕ್ಕಮುಲಗೂಡು,ಮಿಕ್ಕೆರೆ,ಬೆಂಡರವಾಡಿ,ಮಾರ್ಕಾಲು,ಹಿಟ್ಟನಹಳ್ಳಿಕೊಪ್ಪಲು. ಕಿರುಗಾವಲು ಹೋಬ್ಳಿಯು ಮೊದ್ಲು ವಿಧಾನಸಭೆಗೆ ಸೇರಿತ್ತು.ನಂತರ ೨೦೦೮ ರಲ್ಲಿ ಮಳವಳ್ಳಿ ವಿಧಾನಸಭೆಗೆ ಸೇರಿಸಲಾಯಿತು.

ಕಿರುಗಾವಲಿನಲ್ಲಿರುವ ಪ್ರಮುಖ ದೇವಲಯಗಳು
 
ಪಟ್ಟಲದಮ್ಮನ ದೇವಸ್ಥಾನ 
 ಗಣೇಶ ದೇವಾಲಯ
ಶ್ರಿ ರಾಮಾ ಮಂದಿರ
 ಶ್ರಿ ಕೋರಿಕಮ್ಮ ಸನ್ನಿಧಿ
 ಈಶ್ವರ ದೇವಾಲಯ
 ಕಾಳಿಕಾಂಭ ದೇವಾಲಯ
ಊರದಮ್ಮ ದೇವಾಲಯ
 ನಾಗರಕಟ್ಟೆ

ಪ್ರಮುಖ ಹೋಟೆಲುಗಳು
ಟೀ ಕಟ್ಟೆ ಜೋನ್
 ಹೋಟೆಲ್ ಮಹದೇಶ್ವರ
 ಸಚಿನ್ ಟಿ ಸ್ತಾಲ್

ಮಂಡ್ಯ ಜಿಲ್ಲೆ
ಸುಜ್ಜಲೂರಿನ ಮಾರಮ್ಮದೇವಾಸ್ಥನ

ಸುಜ್ಜಲೂರು ಗ್ರಾಮವು ಮಂಡ್ಯ ಜಿಲ್ಲೆಯ ಮಳವಳ್ಳಿ ತಾಲೂಕಿನಲ್ಲಿದೆ.ತಾಲೂಕು ಕೇಂದ್ರದಿಂದ ಮೈಸೂರು ಮಾರ್ಗವಾಗಿ ೮ ಕಿ.ಲೋ.ಮೀಟರ್ ನೇಣೂರುಗೇಟ್ ಯಿಂದ ಪುರಿಗಾಲಿ ರಸ್ತೆಕಡೆಗೆ ೩ ಕಿ,ಲೋ.ಅಂತರದಲ್ಲಿದೆ.
ಸುಜ್ಜಲೂರು ಗ್ರಾಮಕ್ಕೆ ಪ್ರವೇಶವಾಗುತಿದ್ದಂತೆ ಪ್ರಾಚೀನ ಕಾಲದ ಆಲದಮರ ಒಂದು ಸ್ವಾಗತಿಸುತ್ತದೆ.ಆಗೆ ಎಡಗಡೆ ನೋಡಿದ್ರೆ ಗಂಗರ ಕಾಲದ ಏರಿ ಲಿಂಗಸ್ವಾಮಿ ದೇವಸ್ಥಾನ ಕಾಣಿಸುತ್ತದೆ.ಈ ದೇವಸ್ಥಾನವು ಸುಜ್ಜಲೂರಿನ ಚಿಕ್ಕಕೆರೆಯ ಏರಿ ಮೇಲಿದೆ,ಆದ್ದರಿಂದ ಇದು ಏರಿಲಿಂಗಸ್ವಾಮಿಯಾಗಿ ಪ್ರಸಿದ್ದಿ ಪಡೆದಿದೆ.ಆಗೆ ಮುಂದೆ ಸಾಗಿ ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆಯಿಂದಎಡಕ್ಕೆ ನೋಡಿದರೆ ಒಂದು ದೊಡ್ಡ ಅರಳಿ ಮರ ವಿದೆ, ಆ ಮರದ ಕೆಳಗೆ ಸೋಮೇಶ್ವರಲಿಂಗವಿದೆ ಈ ಲಿಂಗವು ಪೂರ್ವ ದಿಕ್ಕಿನಡೆಗೆ ಮುಖ ಮಾಡಿದೆ,ಈ ಲಿಂಗವು ಸ್ವಯಂ ಪ್ರೇರಿತವಾಗಿ ಮೂಡಿದೆ, ಗ್ರಾಮದೊಳ್ಗೆ  ಪ್ರವೇಶ ಪಡೆದರೆ,ಸುಜ್ಜಲೂರಿನ ಗ್ರಾಮ ದೇವ್ತೆಯಾದ ಶ್ರೀ ಸುಜ್ಜಲೂರುಮಾರಮ್ಮನ ದೇವಸ್ಥಾನವಿದೆ,
ಈ ದೇವಸ್ಥಾನದ ವಿಶೇ‍‌ಸವೆಂದರೆ ಇಲ್ಲಿ ಜಾತ್ರೆ ನಡೆಯುವುದು ಮಾರ್ಚ್ ತಿಂಗಳಲ್ಲಿ,ಮಳವಳ್ಳಿಯ ದಂಡಿನ ಮಾರಮ್ಮನ ಹಬ್ಬ ಆದ ನಂತರ ಇಲ್ಲಿ ಸುಜ್ಜಲೂರುಮಾರಮ್ಮನಜಾತ್ರೇ ನಡೆಯುವುದು.ಈ ಹಬ್ಬವು ಪ್ರತಿ ವರ್ಷವು ಮಂಗಳವಾರ ಹಾಗೂ ಬುಧವಾರದಂದೆ ನಡೆಯುವುದು.ಇದು ನಾಲ್ಕು ಗ್ರಾಮಗಳ ಸಹಯೋಗದೊಂದಿಗೆ ಜರುಗುತ್ತದೆ.ಈ ಹಬ್ಬ ಆದ ಮೇಲೆ ಎಲ್ಲಾ ಕಡೆ ಮಾರಿ ಹಬ್ಬಗಳಾಗುವುದು[ಈ ಹಬ್ಬದ ವಿವರಣೆಯನ್ನು ಬೇರೆ ವಿಕಿಪೀಡಿಯದಲ್ಲಿ ಅಳವಡಿಸಲಾಗಿದೆ].
ಆಗೆ ಮುಂದೆ ಸಾಗಿದರೆ ಕೆ ಎನ್ ನಾಗೇಗೌಡರು ಭಾರಿ ನೀರಾವರಿ ಸಚಿವರಾಗಿದ್ದಾಗ ಈ ಗ್ರಾಮದ ದೊಡ್ಡಕೆರೆಯ ಅಭಿವೃದ್ದಿ ಮಾಡಿದರು.ಕೆರೆಯ ನೀರನ್ನು ಕೆರೆಯಲ್ಲಿ ಉಳಿಸಲು,ಕೆರೆಗೆ ೧೦೦ ಅಡಿ ಎತ್ತರದ ಕೋಡಿಕಟ್ಟಿಲಾಯಿತು, ಮಳೆಗಾಲದಲ್ಲಿ ಕೆರೆ ತುಂಬಿದಾಗ ಕೆರೆಯ ಕೋಡಿಯ ಮೇಲೆ ನೀರು ಬೀಳುವಾಗ ಜಲಪಾತದಂತೆ ಆರ್ಭಟಿಸುತ್ತ ಬೀಳುತ್ತದೆ,ನೋಡಲು ಜಲಪಾತದಂತೆ ಕಾಣುತ್ತದೆ.ಬಹುಶಃ ಯಾವ ಕೆರೆಗು ಈ ರೀತಿ ಕಟ್ಟಿಲ್ಲ.ಈ ಕೆರೆಯು ೧೦೦೦ ಎಕರೆವರೆಗು ನೀರುಣಿಸುತ್ತಿದೆ.

ದೇವಾಲಯಗಳು
ಬೆಟ್ಟ



ಪರಿಚಯ

ಭೂಮಿಯ ಮೇಲ್ಮೈಯಲ್ಲಿ ಉಬ್ಬಿದ್ದು ಒಂದು ನಿರ್ದಿಷ್ಟ ಶಿಖರವಿರುವ ಪ್ರದೇಶಕ್ಕೆ ಬೆಟ್ಟವೆಂದು ಹೆಸರು. ಪರ್ವತ ಮತ್ತು ಬೆಟ್ಟಕ್ಕಿರುವ ವ್ಯತ್ಯಾಸ ನಿರ್ದಿಷ್ಟವಾಗಿಲ್ಲ; ಬರೇ ವಿಷಯನಿಷ್ಠವಾಗಿ ಹೇಳಲಾಗುತ್ತದೆ. ಬೆಟ್ಟವು  ಪರ್ವತದಷ್ಟು ವಿಶಾಲವೂ ಎತ್ತರವೂ ಇರುವದಿಲ್ಲ. ಸುತ್ತಲಿನ ಪ್ರದೇಶಕ್ಕಿಂತ ೩೦೦ ಮೀಟರ್ (ಸುಮಾರು ೧೦೦೦ ಅಡಿ)ಗಳಿಗಿಂತ ಹೆಚ್ಚು ಎತ್ತರವಿಲ್ಲದಿರುವ ಭೂಭಾಗವನ್ನು ಬೆಟ್ಟವೆಂದು ಗುರುತಿಸಲಾಗುತ್ತದೆ. ಬ್ರಿಟನ್ನಿನಲ್ಲಿ ಭೂವಿಜ್ಞಾನಿಗಳು ಸಮುದ್ರ ಮಟ್ಟಕ್ಕಿಂತ ೩೦೦ ಮೀಟರ್ (೧೦೦೦ ಅಡಿ)ಗಳಿಗಿಂತ ಹೆಚ್ಚು ಎತ್ತರವಿದ್ದು ೬೦೦ ಮೀಟರ್ (ಸು ೨೦೦೦ ಅಡಿ)ಗಳಿಗಿಂತ ಕಡಿಮೆ ಎತ್ತರವಿರುವ ಭೂಪ್ರದೇಶವನ್ನು ಬೆಟ್ಟವೆಂದು ಪರಿಗಣಿಸುತ್ತಾರೆ. ಆದರೆ ದಕ್ಷಿಣ ಭಾರತದ ಘಟ್ಟಸಾಲುಗಳು ಮತ್ತು ಪೀಠಭೂಮಿ ಪ್ರದೇಶಗಳು ಸಮುದ್ರ ಮಟ್ಟದಿಂದ ೯೦೦ರಿಂದ ೧೫೦೦ ಮೀಟರ್ (ಸು ೩೦೦೦ದಿಂದ ೫೦೦೦ ಅಡಿ)ಗಳಷ್ಟು ಎತ್ತರದಲ್ಲಿವೆ.

ಹೆಸರುಗಳು

 

ಬೆಟ್ಟಕ್ಕೆ ಕುಂದ, ಕೊಂಡ, ಗಿರಿ, ಗೋತ್ರ , ಮಲೆ, ಎಂಬಿತ್ಯಾದಿ ಹೆಸರುಗಳೂ ಇವೆ.   ಸಣ್ಣ ಬೆಟ್ಟಕ್ಕೆ ಗುಡ್ಡ, ದಿಬ್ಬ, ದಿಣ್ಣೆ, ಬೋರೆ, ಎಂದು ಮೊದಲಾದ ಹೆಸರುಗಳಿವೆ. ಇಲ್ಲಿಯೂ ಬೆಟ್ಟ ಮತ್ತು ಗುಡ್ಡಕ್ಕಿರುವ ವ್ಯತ್ಯಾಸವು ಸ್ಪಷ್ಟವಾಗಿಲ್ಲದೆ ವಸ್ತುನಿಷ್ಠವಾಗಿದೆ.

ರಚನೆ

ಭೂಮಿಯ ಮೇಲಿನ ಅಗಾಧ ಬಿರುಕುಗಳು, ಸವಕಳಿ, ಹಿಮಪ್ರವಾಹ, ಭೂಮಿಯೊಳಗಿನ ಪದರಗಳ ಚಲನೆ, ಮುಂತಾದ ಅನೇಕ ರೀತಿಯ ಭೌಗೋಳಿಕ ಘಟನೆಗಳಿಂದ ಬೆಟ್ಟಗಳು ನಿರ್ಮಾಣಗೊಂಡಿವೆ.

ನಾಗರೀಕತೆ ಮತ್ತು ಧರ್ಮ

ಬೆಟ್ಟಗಳು ಹಲವಾರು ನದಿಗಳ ಉಗಮ ಸ್ಥಾನಗಳೂ ಆಗಿವೆ. ಹಲವಾರು ಜನವಸಹಾತುಗಳೂ ಮಲೆಗಳಲ್ಲಿ ನಿರ್ಮಾಣಗೊಂಡಿವೆ. ಬಹುತೇಕ ದೇವಸ್ಥಾನಗಳು ಹಿಂದಿನಕಾಲದಲ್ಲಿ ಬೆಟ್ಟಗಳ ಮೇಲೆಯೇ ಕಟ್ಟಲ್ಪಡುತ್ತಿದ್ದವು. ಒಂದೇ ಕಲ್ಲಿನ ಬೆಟ್ಟವನ್ನು ಕಡಿದು ಶ್ರವಣಬೆಳಗೊಳದ ಗೊಮ್ಮಟೇಶ್ವರನ ದೇವಸ್ಥಾನ ಜನಪ್ರಸಿದ್ಧವಾಗಿರುವಂತೆಯೇ ಏಳು ಕೊಂಡಗಳ ಸ್ವಾಮಿಯೆನ್ನಿಸಿಕೊಂಡಿರುವ ತಿರುಪತಿಯ ವೆಂಕಟೇಶ್ವರನ ದೇವಸ್ಥಾನವೂ ಇದೆ.

ಕೋಟೆ ಮತ್ತು ಕದನಗಳು

ರಾಜರು ಗಿರಿಗಳ ಮೇಲೆ ಕೋಟೆಗಳನ್ನು ರಚಿಸಿಕೊಂಡು ಉತ್ತಮ ರಕ್ಷಣಾವ್ಯವಸ್ಥೆಯನ್ನು ಮಾಡಿಕೊಂಡಿದ್ದರು. ಚಿತ್ರದುರ್ಗದ ಕೋಟೆ, ಟಿಪ್ಪುವಿನ ಸಾವನದುರ್ಗದ ಕೋಟೆ, ಇವುಗಳಲ್ಲಿ ಕೆಲವು. ಕಾಡುಗಳಿಂದ ಮುಚ್ಚಲ್ಪಟ್ಟ ಗಿರಿ-ಬೆಟ್ಟಗಳಲ್ಲಿದ್ದು ನಡೆಸುವ ಗೆರಿಲ್ಲಾ ಯುದ್ಧತಂತ್ರವು ಭಾರತದ ಬಹಳೆಡೆ ಪ್ರಚಲಿತವಾಗಿತ್ತು. ಅಕ್ಬರನ ವಿರುದ್ಧ ಮಹಾರಾಣಾ ಪ್ರತಾಪನ ಮತ್ತು ಟಿಪ್ಪುವಿನ ವಿರುದ್ಧ ಕೊಡಗಿನ ವೀರರ ಕದನಗಳು ಕೆಲವು ಉದಾಹರಣೆಗಳು.

ಕೃಷಿ

ಕಾಫಿ, ಚಹಾ, ಏಲಕ್ಕಿ, ಕರಿಮೆಣಸು, ಮೊದಲಾದವುಗಳನ್ನು  ಬೆಟ್ಟ-ಗುಡ್ಡಗಳಲ್ಲಿ ಬೆಳೆಸುತ್ತಾರೆ. ಕಾಫಿಯನ್ನು ಅರಬ್ಬಿನಿಂದ ಭಾರತಕ್ಕೆ ಮೊದಲು ತಂದು ಚಿಕ್ಕಮಗಳೂರಿನ ಬೆಟ್ಟಗಳಲ್ಲಿ ಬಳಿಕ ಕೊಡಗು, ಕೇರಳಗಳಲ್ಲಿ ಬೆಳೆಸಿದರು. ಚಹಾವನ್ನು ಚೀನಾದಿಂದ ತಂದು ಅಸ್ಸಾಮಿನಲ್ಲೂ, ಉದಕಮಂಡಲದ ನೀಲಗಿರಿಬೆಟ್ಟಗಳಲ್ಲೂ ಬೆಳೆಸಿದರು.

ಸ್ಪರ್ಧೆಗಳು

ಕಡಿದಾದ ಬೆಟ್ಟಗಳನ್ನೇರುವ ಚಾರಣವು ಇತ್ತೀಚೆಗಿನ ಒಂದು ಜನಪ್ರಿಯ ಸಾಹಸ. ಮಲೆಗಳ ಸುತ್ತು-ಬಳಸಿನ ರಸ್ತೆಗಳಲ್ಲಿ ಓಟದ ಸ್ಪರ್ಧೆ, ದ್ವಿಚಕ್ರ ಮತ್ತು ನಾಲ್ಕು ಚಕ್ರಗಳ ವಾಹನಗಳನ್ನು ಓಡಿಸುವದು ಇನ್ನೊಂದು ಬಗೆಯ ಪೈಪೋಟಿ. ಗಿರಿ-ಕಂದರಗಳಲ್ಲಿರುವ ಮೈದಾನಗಳಲ್ಲಿ ನಡೆಯುವ ಗಾಲ್ಫ್ ಆಟಗಳೂ ವಿಶೇಷ ಸ್ಪರ್ಧಾತ್ಮಕವಾಗಿರುತ್ತವೆ.

ಉಲ್ಲೇಖ

ಭೂಗೋಳ
ನಾಜಿ ಪಕ್ಷ

'ರಾ‌ಷ್ಟ್ರೀಯ ಸಮಾಜವಾದಿ ಜರ್ಮನ್ ಕಾರ್ಮಿಕರ ಪಾರ್ಟಿ' (German: Nationalsozialistische Deutsche Arbeiterpartei ) - 'ನಾಜಿ ಪಾರ್ಟಿ' ಎಂದೇ ಪ್ರಖ್ಯಾತವಾದ ಪಕ್ಷ, ೧೯೧೯ - ೧೯೪೫ ರವರೆಗೆ ಜರ್ಮನಿಯಲ್ಲಿ ಅಸ್ತಿತ್ವದಲ್ಲಿದ್ದ ರಾಜಕೀಯ ಪಕ್ಷವಿದು. ೧೯೨೦ ರ ಮೊದಲು ಈ ಪಕ್ಷವು 'ಜರ್ಮನಿಯ ಕಾರ್ಮಿಕ ಪಾರ್ಟಿ' ಎಂಬ ಹೆಸರನ್ನು ಹೊಂದಿತ್ತು.  

'ನಾಜಿ' ಎಂಬ ಪದವು ಜರ್ಮನ್ ಭಾಷೆಯ 'Nationalsozialist'  ಎಂಬ ಪದದಿಂದ ವ್ಯುತ್ಪತ್ತಿ ಹೊಂದಿರಬಹುದೆಂದು ಅನೇಕ ವಿದ್ವಾಂಸರ ಅಭಿಪ್ರಾಯವಾಗಿದೆ.

ಅಡೋಲ್ಫ್ ಹಿಟ್ಲರ್, ನಾಜಿ ಪಾರ್ಟಿಯ ಕೊನೆಯ ನಾಯಕನಾಗಿದ್ದನು. ೧೯೩೩ ನೆಯ ಇಸ್ವಿಯಲ್ಲಿ ಅಂದಿನ ಜರ್ಮನಿಯ ಅಧ್ಯಕ್ಷನಾಗಿದ್ದ ಪಾಲ್ ವಾನ್ ಹಿಂಡರ್ಬರ್ಗ್ ಮಹಾಶಯನು, ಹಿಟ್ಲರ್ ಅನ್ನು   ಜರ್ಮನಿಯ ಛಾನ್ಸಲರ್  ಆಗಿ ನೇಮಕ ಮಾಡಿದನು. ಅಲ್ಲಿಂದ ಮುಂದೆ ನಾಜಿ ಜರ್ಮನಿಯಲ್ಲಿ, ಅತಿ ವೇಗವಾಗಿ ಹಿಟ್ಲರ್ ತನ್ನನ್ನು ತಾನು ಸರ್ವಾಧಿಕಾರಿಯನ್ನಾಗಿ ಸ್ಥಾಪಿಸಿಕೊಂಡನು.  

ಬಲಗಡೆಗೆ ಮುಖಮಾಡಿದ, ಸ್ವಸ್ತಿಕ ಚಿಹ್ನೆಯು, ನಾಜಿ ಪಕ್ಷದ ಲಾಂಛನವಾಗಿದ್ದಿತು.

ಆಕರಗಳು

ಅಡಿ ಟಿಪ್ಪಣಿಗಳು 

ಎರಡನೇ ಮಹಾಯುದ್ಧ
ಜರ್ಮನಿ
ರಾಜಕೀಯ ತತ್ವಗಳು
ಪಡವಲಕಾಯಿ

ಪಡುವಲಕಾಯಿಯು ಒಂದು ಬಳ್ಳಿಯಲ್ಲಿ ಬೆಳೆಯುವ ತರಕಾರಿಯಾಗಿದೆ.

ತರಕಾರಿಗಳು
ಸಸ್ಯಗಳು
ಜಿಯ ಮಾನೆಕ್

ಜಿಯ ಮಾನೆಕ್, 'ಸ್ಟಾರ್ ಪ್ಲಸ್' ಪ್ರಸಾರಮಾಡುತ್ತಿರುವ ಅತ್ಯಂತ ಜನಪ್ರಿಯ ಧಾರಾವಾಹಿ,’ಸಾಥ್ ನಿಭಾನ ಸಾಥಿಯ', ಯಲ್ಲಿ ಪ್ರಮುಖಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. 'ಜಿಯ ಮಾನೆಕ್', ಭಾರತೀಯ ಟೆಲೆವಿಶನ್ ಬಿತ್ತರಿಸುತ್ತಿರುವ ಸೀರಿಯಲ್ ನ ಪ್ರತಿಭಾನ್ವಿತ ಯುವ ಪ್ರತಿಭೆಗಳಲ್ಲೊಬ್ಬರು. ಅವರು ಬೆಳೆದ ತಾಯಿಯಮನೆಯಲ್ಲಿ ವಿದ್ಯಾಭ್ಯಾಸವನ್ನು ಪಡೆಯಲು ಸಾಧ್ಯವಾಗದಿದ್ದರೂ ಮದುವೆಯಾಗಿ ಬಂದ ಗಂಡನ ಮನೆಯಲ್ಲಿ ತಮ್ಮ ಸಾಮಾನ್ಯ ಜ್ಞಾನ,ಹಾಗೂ ಕುಶಲ ಅಡುಗೆ, ಮತ್ತು ಅತ್ಯುತ್ತಮ ಕಾರ್ಯಾಚರಣೆಗಳಿಂದ ತಮ್ಮದೇ ಆದ ಸ್ಥಾನವನ್ನು ನಿರ್ಮಿಸಿಕೊಂಡಿರುವ ವ್ಯಕ್ತಿ.  ಸರಳ, ಮುಗ್ಧ ಮನಸ್ಸಿನ, 'ಗೋಪಿ ಬಹು' ಗಂಡನಮನೆಯಲ್ಲಿ ಪರಿವಾರದ ಸದಸ್ಯರ ಜೊತೆ ಅತ್ಯುತ್ತಮ ಸಂಬಂಧವನ್ನು ಬೆಳೆಸಿ,ಮನೆಯಲ್ಲಿ ಎಲ್ಲರ ಪ್ರೀತಿಪಾತ್ರ ಮೆಚ್ಚಿನ ಸೊಸೆಯ ಪಾತ್ರವನ್ನು ಸೊಗಸಾಗಿ ನಿಭಾಯಿಸಿದ್ದಾರೆ.

ಕಿರುತೆರೆ ಧಾರಾವಾಹಿಗಳು
ತಿರುನಲ್ಲೂರ್ ಕರುಣಾಕರನ್

ತಿರುನಲ್ಲೂರ್ ಕರುಣಾಕರನ್(1924-2006)- ಪ್ರಸಿದ್ಧ ಮಲಯಾಳಂ ಕವಿ ಮತ್ತು ಎಡಪಂಥೀಯ ಬೌದ್ಧಿಕ .

ಜೀವನ
ಅವರು ಕೊಲ್ಲಂ ಜಿಲ್ಲೆಯ ಪೆರಿನಾಟ್ ಅಕ್ಟೋಬರ್ 8.1924 ರಂದು ಜನಿಸಿದರು. ಅವರು 2006 ಜುಲೈ 5 ರಂದು ನಿಧನರಾದರು

ಕೃತಿಗಳು
ಸಮಾಗಮಂ

ಮಂಜುತುಲ್ಲಿಕಳ 

ಪ್ರೇಮಾಂ  ಮಧುರಮಾಣು   ಧೀರವು ಮಾಣು   

ಸೌಂದರ್ಯತ್ಥಿನ್ತೆ  ಪದಯಾಲಿಕಳ  

ರಾಣಿ   

ರಾತ್ರಿ  

ಅಂತಿ ಮಯಮ್ಗುಮ್ಪೋಲ್  

ತಾಷ್ ಕೆಂಟ್  

ತಿರುನಲ್ಲೂರ್  ಕರುಣಾಕರಂತೆ  ಕವಿತಕಳ  

ವಯಲಾರ್  

ಗ್ರೀಷ್ಮ  ಸಂಧ್ಯಾ ಕಳ   

ಪುತುಮಜ್ಹ  

ಮೇಘ ಸಂದೆಶಂ    

ಒಮರ್ ಘಯ್ಯಾಮಿನ್ತೆ  ಗಾಧಕಳ   

ಜಿಪ್ಸಿಕಳ   

ಅಭಿಜ್ಞಾನ ಶಾಕುನ್ತಳಂ

ಸಾಹಿತಿಗಳು
ಉಕ್ಕಡಗಾತ್ರಿ

ಉಕ್ಕಡಗಾತ್ರಿಯು ಹರಿಹರ ತಾಲೂಕಿನ ಸರಹದ್ದಿನಲ್ಲಿದೆ. ಇಲ್ಲಿನ ಕರಿಬಸವೇಶ್ವರ (ಅಜ್ಜಯ್ಯ) ದೇವಸ್ಥಾನವು ಪ್ರಸಿದ್ಧವಾಗಿದೆ.
ಇದು ತುಂಗಭದ್ರ ನದಿಯ ದಡದಲ್ಲಿದೆ,, ಇದು ಕರ್ನಾಟಕ ರಾಜ್ಯದಲ್ಲಿ ಅತ್ಯಂತ ಪ್ರಸಿದ್ದ ದೇವಾಲಯಗಳಲ್ಲಿ ಒಂದಾಗಿದೆ.. ಇದು ದಾವಣಗೆರೆ ಜಿಲ್ಲೆಯ ಹರಿಹರ ತಾಲೂಕಿನ ಗಡಿಭಾಗದಲ್ಲಿ ಹಾವೇರಿ ಜಿಲ್ಲೆಯ ರಾಣಿಬೆನ್ನೂರು ತಾಲೂಕಿಗೆ ಹೊಂದಿಕೊಂಡಿದೆ.. ಇಲ್ಲಿಗೆ ದಾವಣಗೆರೆ, ರಾಣಿಬೆನ್ನೂರು, ಹರಿಹರ,ಹೊನ್ನಾಳಿ, ಚನ್ನಗಿರಿ, ಶಿವಮೊಗ್ಗ ನಿಂದ ನೆರವಾಗಿ ಸಾರಿಗೆ ಸಂಪರ್ಕ ಹೊಂದಿದೆ

ಹರಿಹರ ತಾಲೂಕಿನ ಪ್ರವಾಸಿ ತಾಣಗಳು
ಚುಟುಕು
ಇದು ದಾವಣಗೆರೆ ಜಿಲ್ಲೆಯ ಹರಿಹರ ತಾಲೂಕಿನ ಮಲೇಬೆನ್ನೂರು ಹೋಬಳಿಗೆ ಸೇರಿದೆ. ಇಲ್ಲಿ ಪ್ರತಿ ಅಮವಾಸ್ಯಗೆ ಬಲು ದೊಡ್ಡ ಜಾತ್ರೆ ನಡೆಯುತ್ತದೆ. ಇಲ್ಲಿಗೆ ಕರ್ನಾಟಕ ಅಲ್ಲದೆ ಇತರ ರಾಜ್ಯಗಳಿಂದಲೂ ಭಕ್ತಾದಿಗಳು ಬರುತ್ತಾರೆ.

ತುಂಗಾಭದ್ರಾ ನದಿಯ ದಡದಲ್ಲಿರುವ ಈ ಪುಣ್ಯಕ್ಷೇತ್ರದಲ್ಲಿ, ಸ್ನಾನಮಾಡಿ ದೇವರ ದರ್ಶನ ಪಡೆದರೆ ಕಷ್ಟಗಳಿಂದ ಮುಕ್ತಿ ಹೊಂದಬಹುದೆಂಬ ನಂಬಿಕೆಯಿಂದ ಭಕ್ತಾದಿಗಳು ನದಿಯಲ್ಲಿ ಮಿಂದೇಳುತ್ತಾರೆ.

   ಇದು ಶಕ್ತಿಶಾಲಿ ಪುಣ್ಯಕ್ಷೇತ್ರ...

ಇಲ್ಲಿಗೆ ಭೇಟಿ ಕೊಟ್ರೆ ಸಾಕು ಕಷ್ಟಗಳೆಲ್ಲಾ ಬಗೆಹರಿಯುತ್ತವೆ ಅನ್ನೋ ನಂಬಿಕೆ ಇದೆ. ಈ ಹಿನ್ನೆಲೆಯಲ್ಲಿ ಅಜ್ಜಯ್ಯ ಸ್ವಾಮಿಯ ದರ್ಶನ ಪಡೆಯಲು ಲಕ್ಷಾಂತರ ಮಂದಿ ಭೇಟಿಕೊಡ್ತಾರೆ. ಹೀಗೆ ಭೇಟಿ ಕೊಟ್ರೆ ದೆವ್ವ, ಭೂತದ ಕಾಟದಿಂದ ಮುಕ್ತಿ ಪಡೆಯುತ್ತಾರೆ ಅನ್ನೋ ನಂಬಿಕೆ ಕೂಡ ಭಕ್ತರಲ್ಲಿ ಮನೆಮಾಡಿದೆ.

ಉಕ್ಕಡಗಾತ್ರಿ ಕ್ಷೇತ್ರ ರಾಜ್ಯ ಮಾತ್ರವಲ್ಲದೆ ಹೊರರಾಜ್ಯಗಳ ಭಕ್ತರನ್ನೂ ಹೊಂದಿದೆ. ಇಲ್ಲಿಗೆ ಪ್ರತಿವರ್ಷ ಸುಮಾರು 15 ಲಕ್ಷಕ್ಕೂ ಹೆಚ್ಚು ಮಂದಿ ಭೇಟಿ ಕೊಡ್ತಾರೆ. ಉಕ್ಕಡಗಾತ್ರಿ ಅಜ್ಜಯ್ಯ ಸ್ವಾಮಿಯ ದರ್ಶನ ಪಡೆದ್ರೆ ತಮ್ಮ ಕಷ್ಟಗಳೆಲ್ಲಾ ಕಳೆದು ಹೋಗುತ್ವೆ ಅನ್ನೋ ನಂಬಿಕೆ ಇಲ್ಲಿಗೆ ಬರುವ ಭಕ್ತರದ್ದು. ಹೀಗಾಗಿ ಸಾವಿರಾರು ಸಂಖ್ಯೆಯಲ್ಲಿ ಭಕ್ತರು ಇಲ್ಲಿಗೆ ಬರುತ್ತಾರೆ. ಭಕ್ತರಿಗಾಗಿ ಶ್ರೀಕ್ಷೇತ್ರದಲ್ಲಿ ಸಕಲ ವ್ಯವಸ್ಥೆಗಳನ್ನೂ ಕಲ್ಪಿಸಲಾಗಿರುತ್ತದೆ. 

ಇನ್ನು ಅಮವಾಸ್ಯೆಯ ದಿನ ಭಕ್ತರು ಭಾರಿ ಸಂಖ್ಯೆಯಲ್ಲಿ ನೆರೆದಿರುತ್ತಾರೆ. ಮಾನಸಿಕ ಕಾಯಿಲೆಗಳಿಂದ ಬಳಲುವ ಹಾಗೂ ದೆವ್ವ, ಭೂತ ಹಿಡಿದಿದೆ ಅನ್ನೋ ಮನಸ್ಥಿತಿಯ ಜನರಿಗೆ ಇಲ್ಲಿ ಚಿಕಿತ್ಸೆ ದೊರೆಯುತ್ತದೆ. ಜನ ಅಜ್ಜಯ್ಯ ಸ್ವಾಮಿ ದರ್ಶನ ಪಡೆದು ಕಷ್ಟಗಳಿಂದ ಮುಕ್ತರಾಗುತ್ತಾರೆ ಅನ್ನೋ ಪ್ರತೀತಿ ನೂರಾರು ವರ್ಷಗಳಿಂದ ನಡೆದುಕೊಂಡು ಬರ್ತಿದೆ.

ಉಕ್ಕಡಗಾತ್ರಿ ಜಾತ್ರೆ ಸಾಕಷ್ಟು ವೈಶಿಷ್ಠ್ಯತೆವನ್ನ ಹೊಂದಿದೆ. ಲಕ್ಷಾಂತರ ಜನರ ಆರಾಧ್ಯ ದೈವಾವಾಗಿರುವ ಅಜ್ಜಯ್ಯ ಸ್ವಾಮಿಗೆ ಒಮ್ಮೆ ನಮಸ್ಕರಿಸಿದ್ರೆ, ಸಮಸ್ಯೆಗಳಿಂದ ಮುಕ್ತಿ ಹೊಂದಬಹುದು ಅನ್ನೋ ವಾಡಿಕೆ ಇದೆ. ಹೀಗಾಗಿ ಅಜ್ಜಯ್ಯ ಸ್ವಾಮಿಯ ದರ್ಶನ ಪಡೆಯಲು ಕರ್ನಾಟಕ ಅಲ್ಲದೆ ಇತರ ರಾಜ್ಯಗಳಿಂದಲೂ ಭಕ್ತಾದಿಗಳು ಆಗಮಿಸುತ್ತಾರೆ.
ಮೈಸೂರು ಸಂಸ್ಥಾನದ ದಿವಾನರುಗಳು



ಮೈಸೂರು ಅರಸೊತ್ತಿಗೆಯನ್ನು ನಿರ್ವಹಿಸಿ  ಆಡಳಿತ ನಡೆಸಿದ  ದಿವಾನರುಗಳು (೧೮೮೧-೧೯೪೭) 
 ಪೂರ್ಣಯ್ಯ  (೧೭೯೯ - ೧೮೧೧) 
 ಬರ್ಗೀರ್ ಬಕ್ಷಿ  ಬಾಲಾಜಿ ರಾವ್ (೧೮೧೧ - ೧೮೧೨) 
 ಸವರ್ ಬಕ್ಷಿ ರಾಮ ರಾವ್   (೧೮೧೨ - ೧೮೧೭) 
 ಬಾಬು ರಾವ್ (೧೮೧೭ - ೧೮೧೮) 
 ಸಿದ್ಧರಾಜ್ ಅರಸ್ (೧೮೧೮ - ೧೮೨೦) 
 ಬಾಬು ರಾವ್ (ಮತ್ತೊಮ್ಮೆ) (೧೮೨೦ - ೧೮೨೧) 
 ಲಿಂಗರಾಜ್ ಅರಸ್ (೧೮೨೧ - ೧೮೨೨) 
 ಬಾಬು ರಾವ್ (ಮತ್ತೊಮ್ಮೆ) (೧೮೨೨ - ೧೮೨೫) 
 ಯಾರೂ ಇರಲಿಲ್ಲ (೧೮೨೫ - ೧೮೨೭) 
 ವೆಂಕಟ ಅರಸ್ (೧೮೨೭ - ೧೮೩೧) 
 ವೆಂಕಟರಮಣಯ್ಯ (೧೮೩೧ - ೧೮೩೨) 
 ಬಾಬು ರಾವ್ (ಮತ್ತೊಮ್ಮೆ) (೧೮೩೨ - ೧೮೩೪) 
 ಯಾರೂ ಇರಲಿಲ್ಲ (೧೮೩೪ - ೧೮೩೮) 
 ಸೂರಪ್ಪಯ್ಯ (೧೮೩೮ - ೧೮೪೦) 
 ಕೊಲ್ಲಮ್ ವೆಂಕಟ ರಾವ್ (೧೮೪೦ - ೧೮೪೪) 
 ಕೊಲ ಕ್ರಿಷ್ನಮ ನಾಡು (೧೮೪೪ - ೧೮೫೮) 
 ಖೊಲ ವಿಜಯರಂಗಮ್ ನಾಯ್ಡು (೧೮೫೮ - ೧೮೬೪) 
 ಅರುನಾಚಲ ಮುದಲಿಯಾರ್ (೧೮೬೪ - ೧೮೬೬

* ಬ್ರಿಟಿಷ್ ರಾಜ್ಯಾಡಳಿತ (೧೮೬೬ - ೧೮೮೧) :
ಈ ಅವಧಿಯಲ್ಲಿ ಬ್ರಿಟಿಷ್ ಸರಕಾರದ ರೆಸಿಡೆಂಟ್ ಗಳು ಅರಮನೆ ಹಾಗೂ ರಾಜ್ಯದ ರಾಜ್ಯಾಡಳಿತವನ್ನು ನೋಡಿಕೊಳ್ಳುತ್ತಿದ್ದರು. ಸನ್,೧೮೮೧ ರಲ್ಲಿ  ಬ್ರಿಟಿಷ್ ಸರಕಾರ ತನ್ನ ನೀತಿಯನ್ನು ಬದಲಾಯಿಸಿ, ಮೈಸೂರಿನ ಅರಸರು ಪುನಃ  ರಾಜ್ಯವಾಳಲು ಅನುಮತಿ ಕೊಡುವ  ರಾಜಾಜ್ಞೆಯನ್ನು ಜಾರಿಗೊಳಿಸಿತು. ಆ ಸಮಯದಲ್ಲಿ ನೇಮಿಸಲ್ಪಟ್ಟ ದಿವಾನರುಗಳಲ್ಲಿ  ಸಿ.ರಂಗಾಚಾರ್ಲು ರವರೇ ಮೊದಲಿಗರು. 
 ಸಿ. ರಂಗಾಚಾರ್ಲು (೧೮೮೧-೮೨),
 ಸರ್. ಕೆ. ಶೇಷಾದ್ರಿ ಅಯ್ಯರ್  
 ಟಿ. ಆರ್. ವಿ. ಥಂಬುಚೆಟ್ಟಿ (೧೯೦೧),
 ಪಿ. ಎನ್. ಕ್ರಿಷ್ಣಮೂರ್ತಿ (೧೯೦೧-೦೬),
 ವಿ. ಪಿ. ಮಾಧವರಾವ್.(೧೯೦೬-೦೯),
 ಟಿ. ಆನಂದರಾವ್.  (೧೯೦೯-೧೯೧೨),
 ಸರ್. ಎಮ್. ವಿಶ್ವೇಶ್ವರಯ್ಯ  (೧೯೧೨-೧೯), 
 ಎಮ್. ಕಾಂತರಾಜೇ ಅರಸ್. (೧೯೧೯-೨೨),
 ಸರ್. ಆಲ್ಬಿಯನ್ ಬ್ಯಾನರ್ಜಿ  (೧೯೨೨-೨೬),
 ಸರ್.ಮಿರ್ಜಾ ಇಸ್ಮಾಯಿಲ್ (೧೯೨೬-೪೧),
 ಸರ್. ಎಮ್. ಎನ್. ಕ್ರಿಷ್ಣ ರಾವ್ 
 ಎನ್. ಮಾಧವ ರಾವ್ (೧೯೪೧-೪೬), 
 ಆರ್ಕಾಟ್ ರಾಮಸ್ವಾಮಿ ಮುದಲಿಯಾರ್ (೧೯೪೬-೪೭).

'ಮೈಸೂರು ಸಂಸ್ಥಾನದ ದಿವಾನರುಗಳು'
ಕರ್ನಾಟಕದ ಇತಿಹಾಸ
ಮುಕ್ತಾಯಕ್ಕ

"ಮುಕ್ತಾಯಕ್ಕ" ಅನುಭಾವಿ ಶಿವಶರಣೆ , ಜನ್ಮಸ್ಥಳ- ಲಕ್ಕುಂಡಿ. ಅಂಕಿತ ನಾಮ - ಅಜಗಣ್ಣ.

ಮುಕ್ತಾಯಕ್ಕನ ಹಿನ್ನೆಲೆ
ಮುಕ್ತಾಯಕ್ಕ ಲಕ್ಕುಂಡಿ ಗ್ರಾಮದವಳು. ಲಕ್ಕುಂಡಿ ಗ್ರಾಮ ಗದಗ ಜಿಲ್ಲೆಯಲ್ಲಿದೆ. ಮುಕ್ತಾಯಕ್ಕ ಅಜಗಣ್ಣನ ಸೋದರಿ. ಇವರಿಬ್ಬರದು ಅನನ್ಯ ಭ್ರಾತೃಪ್ರೇಮ. ಈಕೆಯ ಆಧ್ಯಾತ್ಮದ ಗುರು, ತಂದೆ ಎಲ್ಲವೂ ಅಣ್ಣನೇ ಆಗಿದ್ದನು. ಮುಕ್ತಾಯಕ್ಕನಿಗೆ ೧೦ವರ್ಷದಲ್ಲಿ 'ಮಸಳಿಕಲ್ಲು' ಎಂಬ ಗ್ರಾಮಕ್ಕೆ ಮದುವೆ ಮಾಡಿ ಕೊಡುವರು. ೧೨ನೇ ಶತಮಾನದ ಶಿವಶರಣೆಯರ ಸಮೂಹದ ಆಧ್ಯಾತ್ಮಿಕ ಸಿದ್ದಾಂತದ ವಿಷಯದಲ್ಲಿ, ವಿಶಾಲ ಮನೋಭಾವ, ದಿಟ್ಟ ವ್ಯಕ್ತಿತ್ವ, ಸ್ವತಂತ್ರ ಪ್ರವೃತ್ತಿಯ ಹೆಣ್ಣೆಂದು ಮುಕ್ತಾಯಕ್ಕನನ್ನು ಗುರುತಿಸುತ್ತೇವೆ. ಈಕೆ ಪ್ರಖರ ವೈಚಾರಿಕತೆಯ, ತಾತ್ವಿಕ ಪರಿಜ್ಞಾನದ, ಸೈದ್ಧಾಂತಿಕ ವಿಶ್ಲೇಷಣೆಯ ಉನ್ನತ ತತ್ವಜ್ಞಾನಿ. ಕಾಯದ ಸೀಮೆಯ, ಭಾವದ ಭ್ರಾಂತಿಯ, ಜೀವ ಮಾಯೆಯನ್ನು ಕಳೆದುಕೊಂಡರೂ ದ್ವೇತಾದ್ವೇತದ ಸಾಕಾರ, ನಿರಾಕಾರದ ನಾನು-ನೀನುಎಂಬ ವಿಭಿನ್ನ ತಿಳುವಳಿಕೆಯ ತಿಮಿರದಂಚಿನಲಿ ಸಿಲುಕಿ ತೊಳಲಾಡುವ ಸಾಧಕಿಯಾಗಿ ಮುಕ್ತಾಯಕ್ಕ ನಮಗೆ ಕಾಣಿಸುತ್ತಾಳೆ. ಅವಳು ತನ್ನ ವಚನಗಳಲ್ಲಿ ಅಲ್ಲಮಪ್ರಭು, ಚನ್ನಬಸವಣ್ಣ, ಮರುಳ ಶಂಕರದೇವ ಮುಂತಾದ ಶರಣರ ಕಾರುಣ್ಯದಿಂದ ತಾನು ಪರಿಣಾಮಿಯಾದುದನ್ನು ವಿನಮ್ರತೆಯಿಂದ ಸ್ಮರಿಸಿದ್ದಾಳೆ.

ಮುಕ್ತಾಯಕ್ಕನ ಪ್ರಮುಖ ವಚನಗಳು
ಮುಕ್ತಾಯಕ್ಕನನ್ನು ವಚನಸಾಹಿತ್ಯದ ಧೃವತಾರೆ ಎಂದು ಕರೆಯಲಾಗುತ್ತದೆ. ಅಕ್ಕಮಹಾದೇವಿ ಭಕ್ತಿಮಾರ್ಗ, ತಾರ್ಕಿಕ ಜ್ಞಾನಮಾರ್ಗ ಹೊಂದಿದರೆ, ಮುಕ್ತಾಯಕ್ಕ ವೈಚಾರಿಕತೆಯ ದಿಟ್ಟನಿಲುವಿನ ಜ್ಞಾನಮಾರ್ಗ ಹೊಂದಿದವಳು. ಈಕೆಯ ಸುಮಾರು ೩೭ವಚನಗಳು ಈವರೆಗೆ ನಮಗೆ ಲಭ್ಯವಾಗಿವೆ. ಈಕೆಯ ವಚನಗಳ ಅಂಕಿತ ಅಜಗಣ್ಣ, ಅಜಗಣ್ಣ ತಂದೆ ಎಂಬುದು.
೧.ಅಲರೊಳಡಗಿದ
ಪತಂಗದೊಳಡಗಿದ ಅನಲನಂತೆ
ಶಶಿಯೊಳಡಗಿದ ಷೋಡಶ ಕಳೆಯಂತೆ
ಉಲುಹಳಡಗಿದ ವಾಯುವಿನಂತೆ
ಸಿಡಿಲೊಳಡಗಿದ ಗಾತ್ರದ ತೇಜದಂತೆ
ಇರಬೇಕಯ್ಯ ಯೋಗ ಎನ್ನ
ಅಜಗಣ್ಣ ತಂದೆಯಂತೆ

೨.ಆರು ಇಲ್ಲದವಳೆಂದು
ಆಳಿಗೊಳಲು ಬೇಡ
ಆಳಿಗೊಂಡೆಡೆ ಆನು
ಅಂಜುವವಳಲ್ಲ ಒಲವಿನ
ಒತ್ತೆ ಕಲ್ಲನು ಬೆವರಿಸಬಲ್ಲೆ
ಕಾಣಿರೊ ಅಪ್ಪಿದವರನಪ್ಪಿದಡೆ
ತರಗೆಲೆಯಂತೆ ರಸವನು
ಅರಸಿದಡುಂಟೇ ಅಜಗಣ್ಣ ತಂದೆ

ಲಿಂಗಾಯತ
ವಚನ_ಸಾಹಿತ್ಯ
ಐ.ಟಿ.ಪಿ.ಬಿ

ಇಂಟರ್ನ್ಯಾಷನಲ್ ಟೆಕ್ ಪಾರ್ಕ್, ಬೆಂಗಳೂರು ಅಥವಾ ಐ.ಟಿ.ಪಿ.ಬಿ (ಮುಂಚಿನ ಐ.ಟಿ.ಪಿ.ಎಲ್) ಭಾರತದ ಮೊಟ್ಟಮೊದಲ ಉನ್ನತ-ತಂತ್ರಜ್ಞಾನ ಪಾರ್ಕ್. ಇದನ್ನು ಅಸೆಂಡಾಸ್ ಅವರು ನಿರ್ಮಿಸಿ ನಿರ್ವಹಿಸುತ್ತಿದ್ದಾರೆ.

ಮಾಹಿತಿ ತಂತ್ರಜ್ಞಾನ ಕಂಪನಿಗಳು
ಅರುಣ ನಾರಾಯಣ

ಮೂಲತಃ ಕಾಸರಗೋಡಿನ ಬೋನಂತ ಕೋಡಿ'ಯವರಾದ, ಅರುಣ ನಾರಾಯಣ ಶಾಸ್ತ್ರಿ ಒಬ್ಬ ಹಿರಿಯ ಪತ್ರಕರ್ತರು ಹಾಗೂ ಉಪಸಂಪಾದಕರಾಗಿ, ಸಂಪಾದಕರಾಗಿ, ತರ್ಜುಮೆದಾರರಾಗಿ, ಹಲವಾರು ವರ್ಷ ಪತ್ರಿಕೋದ್ಯಮದಲ್ಲಿ ಕೄಷಿಮಾಡಿದರು. ಕನ್ನಡ ಡೈಜೆಸ್ಟ್ ಕಸ್ತೂರಿಪತ್ರಿಕೆ ಯಲ್ಲಿ ಸಂಪಾದಕರಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಶಿವರಾಮಕಾರಂತರಿಗೆ ಸಹಾಯಕರಾಗಿ ಕಾರ್ಯನಿರ್ವಹಿಸಿದ್ದರು.

ಶಿಕ್ಷಣ
ದಕ್ಷಿಣ ಕನ್ನಡ ಜಿಲ್ಲೆಯ 'ಪುತ್ತೂರಿ'ನಲ್ಲಿ ಪ್ರಾಥಮಿಕ, ಮಾಧ್ಯಮಿಕ ಶಾಲೆಗಳಲ್ಲಿ ವಿದ್ಯಾಭ್ಯಾಸ ನಡೆಯಿತು.ಅರುಣನಾರಾಯಣರು, 'ಪುತ್ತೂರಿನ ಸೇಂಟ್ ಫಿಲೋಮಿನ ಕಾಲೇಜ್' ನಲ್ಲಿ ಪದವಿಯನ್ನು ಗಳಿಸಿ,ನಂತರ, ಉಡುಪಿಯ 'ಸಂತ ಫಿಲೋಮಿನಾಸ್ ಕಾಲೇಜ್'ನಲ್ಲಿ ಸ್ವಲ್ಪ ಕಾಲ,ಉಪನ್ಯಾಸಕರಾಗಿದ್ದರು.'ಮಂಗಳಗಂಗೋತ್ರಿ'ಯಲ್ಲಿ ಕನ್ನಡ ಸ್ನಾತಕೋತ್ತರ ಪದವಿ ಗಳಿಸಿದರು. ಇದಾದ ನಂತರ,'ಸೋವಿಯತ್ ರಾಯಭಾರಿ ಕಚೇರಿ'ಗೆ ಚೆನ್ನೈನಿಂದ ಪ್ರಕಟವಾಗುತ್ತಿದ್ದ ಸೋವಿಯತ್ ಲ್ಯಾಂಡ್ ಕನ್ನಡ ಸಮಾಚಾರಪತ್ರಿಕೆಯ ಪ್ರಧಾನ ತರ್ಜುಮೆದಾರರಾಗಿ ದುಡಿದರು. ಪತ್ರಕರ್ತರಾಗಿ ವೃತ್ತಿಯನ್ನು ಪ್ರಾರಂಭಿಸಿದ್ದು ಹೀಗೆ. 'ಅರುಣ ನಾರಾಯಣರ ಚಿಕ್ಕಪ್ಪ, ಬೋಳಂತಕೋಡಿ ಈಶ್ವರಭಟ್ಟರು, 'ಪುತ್ತೂರಿನ ಕರ್ನಾಟಕ ಸಂಘ'ದ ಮೂಲಕ(ಇದನ್ನು ಸ್ಥಾಪಿಸುವುದರಲ್ಲಿ ಶಿವರಾಮ ಕಾರಂತರ ಪಾತ್ರ ದೊಡ್ಡದು) ಹಲವು ಮೌಲಿಕ ಕೃತಿಗಳನ್ನು ಪ್ರಕಟಿಸಿದ್ದರು. ಇಂತಹ ಪರಿವಾರಕ್ಕೆ ಸೇರಿದ 'ಅರುಣ ನಾರಾಯಣ'ರು, ಸಹಜವಾಗಿ ಪರ್ತಿಕೋದ್ಯಮದಲ್ಲಿ ಒಂದು ಸಾಧನೆಯನ್ನೇ ಮಾಡಿದರು.
'ಅರುಣ ನಾರಾಯಣ ಶಾಸ್ತ್ರಿ'ಗಳು, ಕೆಳಗೆ ನಮೂದಿಸಿದ ಹಲವು ಜವಾಬ್ದಾರಿಗಳನ್ನು ನಿರ್ವಹಿಸಿದರು :
 'ಪ್ರಜಾಪ್ರಭುತ್ವ', * 'ವಿಶಾಲ ಕರ್ನಾಟಕ' ಪತ್ರಿಕೆಗಳ ಉಪಸಂಪಾದಕರಾಗಿ ಕೆಲಸಮಾಡಿದರು.
 'ಜ್ಞಾನ ಗಂಗೋತ್ರಿ' 'ಕಿರಿಯರ ವಿಶ್ವಕೋಶ ( 'ಕರ್ನಾಟಕ ಸಹಕಾರಿ ಪ್ರಕಾಶನ ಮಂಡಳಿ, ಬೆಂಗಳೂರು', ಇವರ ಪ್ರಕಟಣೆ) ಸಂಪಾದಕೀಯ ಮಂಡಲಿಯಲ್ಲಿ ಕೆಲಸಮಾಡಿದರು. 
 ೧೯೯೧ ರಲ್ಲಿ ಸಂಯುಕ್ತ ಕರ್ನಾಟಕ ಸೇರಿ ' ಸಾಪ್ತಾಹಿಕ ಸೌರಭ' ಉಪಸಂಪಾದಕರಾಗಿ ಒಂದು ದಶಕ ಕೆಲಸಮಾಡಿದರು. ೨೦೦೧ ರಲ್ಲಿ 'ಲೋಕಶಿಕ್ಷಣ ಟ್ರಸ್ಟ್ ನ 'ಕನ್ನಡ ಡೈಜೆಸ್ಟ್ ಮಾಸಪತ್ರಿಕೆ', ಕಸ್ತೂರಿಯ ಸಂಪಾದಕರಾಗಿ ನಿಯುಕ್ತರಾದರು.

'ಅರುಣ ನಾರಾಯಣರ ವ್ಯಕ್ತಿತ್ವ'
'ಅರುಣನಾರಾಯಣರು' ಒಬ್ಬ ಮೃದು ಭಾಷಿ, ಹಾಗೂ ಸರಳ ಬದುಕಿನ ನಿಷ್ಠ ವ್ಯಕ್ತಿ. 'ಕಾರ್ಯಪ್ರಜ್ಞೆ' ಹಾಗೂ 'ಸಮಯಪ್ರಜ್ಞೆ'ಯನ್ನು ಸದಾಕಾಲವೂ ತಮ್ಮ ಕರ್ತವ್ಯಗಳಲ್ಲಿ ಪ್ರದರ್ಶಿಸುತ್ತಿದ್ದರು. ತಮಗೆ ವಹಿಸಿದ ಕಾರ್ಯವನ್ನು ಅಚ್ಚುಕಟ್ಟಾಗಿ ಮಾಡುವ ಆಕಾಂಕ್ಷೆ, ಮತ್ತು ಉದಾತ್ತ ಚಿಂತನೆಗಳಿಂದ ಎಲ್ಲರ ಒಲುಮೆಗೆ ಪಾತ್ರರಾಗಿದರು.

ನಿಧನ
೬೩ ವರ್ಷ ಪ್ರಾಯದ,'ಅರುಣ ನಾರಾಯಣ' ಹುಬ್ಬಳ್ಳಿಯ 'ವಿಕಾಸನಗರ ಬಡಾವಣೆಯ ಸ್ವಗೃಹ'ದಲ್ಲಿ ಶನಿವಾರ, ೭, ಆಗಸ್ಟ್, ೨೦೧೧ ರಂದು ಮುಂಜಾನೆ ನಿಧನರಾದರು. ಪತ್ನಿ ಚಂದ್ರಮತಿ, ಹಾಗೂ ಸೋದರರನ್ನೂ ಹಾಗೂ ಅಪಾರ ಗೆಳೆಯರು,ಹೈತೈಷಿಗಳನ್ನು ಬಿಟ್ಟು ಅಗಲಿದ್ದಾರೆ.
 ಪತ್ರಕರ್ತರು
ಮಾರ್ಜಿನಲ್ ತಡೆಹಿಡಿ

ಮಾರ್ಜಿನಲ್ ತಡೆಹಿಡಿ ಪಾಲೊ, ಬ್ರೆಜಿಲ್ ನಗರದ ಮೂಲಕ ರನ್ಗಳು ಈ ಹೆದ್ದಾರಿಯ ಒಂದು ಭಾಗವನ್ನು ಹೊಂದಿದೆ. ಈ ಭಾಗವನ್ನುತೆರೆದು ಹೆಸರು ಎಕ್ಸ್ಪ್ರೆಸ್ ಪ್ರತಿ ರೀತಿಯಲ್ಲಿ Tietê ನದಿಯ ಬೇರೆ ಜಲಾಭಿಮುಖ ಬಳಿ ರನ್ಗಳು ಎಂದು ವಾಸ್ತವವಾಗಿ ಬರುತ್ತದೆ. ಇದು ನಗರದ ಪೂರ್ವ, ಉತ್ತರ ಮತ್ತು ಪಶ್ಚಿಮ ಭಾಗಗಳನ್ನು ಸಂಪರ್ಕಿಸುವ ಮತ್ತು Lapa ನೆರೆಹೊರೆ ಹಾಗೂ Penha ನೆರೆಹೊರೆಯ ಸಂಪರ್ಕಿಸುವ, ಸಾವೊ ಪಾಲೊ ಒಂದು ಪ್ರಮುಖ ರಸ್ತೆ. ಇದು Castelo ಬ್ರಾಂಕೊ ಹೆದ್ದಾರಿ, ಬ್ಯಾಂಡೀರಾಂಟೆಸ್ ಹೆದ್ದಾರಿ, Anhangüera ಹೆದ್ದಾರಿ, Presidente Dutra ಹೆದ್ದಾರಿ, Fernão RL ಡಯಾಸ್ ಹೆದ್ದಾರಿ, Ayrton ಸೆನ್ನಾ ಹೆದ್ದಾರಿ ಮತ್ತು ಸಾವೊ ಪಾಲೊ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ ಪ್ರವೇಶವನ್ನು ಒದಗಿಸುತ್ತದೆ. ಕ್ಯಾಂಪೊ ಡಿ ಮರ್ತೆ ವಿಮಾನ ನಿಲ್ದಾಣ, ಎಸ್ಟಾಡಿಯೊ ಪಾರ್ಕ್ ಸಾವೊ ಜಾರ್ಜ್ ಮತ್ತು ಎಸ್ಟಾಡಿಯೊ Canindé ಹೆದ್ದಾರಿ ಬಳಿ ಇವೆ ಮಾಡಿ.

ಇದು IRL ಸಾವೊ ಪಾಲೊ ಇಂಡಿ 300 ರೇಸ್ ನಡೆಯುತ್ತದೆ ಅಲ್ಲಿ ತಾಣವಾಗಿದೆ.

Streets in São Paulo (city)
ಪ್ರಭಾ ಬೆಂಡಿಗೇರಿ

ಕರ್ನಾಟಕದ ಧಾರವಾಡ ಬಾನುಲಿ ಕೇಂದ್ರದ  'ಪ್ರಪ್ರಥಮ ಮಹಿಳಾ ಬಾನುಲಿ ಕಾರ್ಯಕ್ರಮ ನಿರೂಪಕಿ'ಯಾಗಿ ಆಯ್ಕೆಯಾದರು. ಮಧುರ ಕಂಠ, ಉತ್ತಮ ಶಾರೀರ, ಸ್ಪಷ್ಟ ಕನ್ನಡ ಭಾಷಾ ಉಚ್ಚಾರಣೆ ಹಾಗೂ ಕನ್ನಡ ಸಾಹಿತ್ಯದ ಬಗ್ಗೆ ಅಭಿರುಚಿ ಅವರಿಗೆ ಈ ವಲಯದಲ್ಲಿ ಹೆಚ್ಚು ಸಾಧಿಸಲು ಅವಕಾಶವಾಯಿತು. ಅವರೊಬ್ಬ 'ಒಳ್ಳೆಯ ಹಾಸ್ಯ ಲೇಖಕಿ' ಸಹಿತ. ೪೦ ವರ್ಷಗಳ ಆಕಾಶವಾಣಿಯ ಅನೌಂಸರ್ ನೌಕರಿಯಲ್ಲಿ ಅವರು ಹಲವಾರು ಸವಾಲುಗಳನ್ನು ಎದುರಿಸಬೇಕಾಯಿತು. ಅದಲ್ಲದೆ ಹಲವಾರು ಮಾರ್ಪಾಟುಗಳನ್ನು ತಮ್ಮ ವ್ಯಕ್ತಿತ್ವದಲ್ಲಿ ಅಳವಡಿಸಿಕೊಳ್ಳಬೇಕಾದ ಪ್ರಸಂಗ ಬಂತು.

ಜನನ, ಬಾಲ್ಯ, ವಿದ್ಯಾಭ್ಯಾಸ, ಹಾಗೂ  ವೃತ್ತಿ ಜೀವನ
ಸನ್, ೧೯೪೮ ರಲ್ಲಿ ಇಂಟರ್ ಮೀಡಿಯೇಟ್ ಓದುತ್ತಿರುವಾಗಲೇ 'ಧಾರವಾಡ ಬಾನುಲಿಕೇಂದ್ರ' ರೂಪುಗೊಂಡಿತು. ಧಾರವಾಡ ಸಂಸ್ಕೃತಿ, ಸಂಗೀತ, ಭಾಷೆ, ಹಾಗೂ ಅಲ್ಲಿನ ಜನಜೀವನವನ್ನು ರೂಪಿಸುವಲ್ಲಿ 'ಆಕಾಶವಾಣಿ ಕೇಂದ್ರ'ದ ಕೊಡುಗೆ ಅಪಾರ. ತಾಯಿ ಯಮುನಾಬಾಯಿ ಒಬ್ಬ ಸಂಪ್ರದಾಯಸ್ಥ ಮನೆತನದವರು. ತಂದೆ, ಹನುಮಂತರಾವ್ ಬೆಂಡಿಗೇರಿ ಸಬ್ ರಿಜಿಸ್ಟ್ರಾರ್ ಆಗಿದ್ದರು. ಅಜ್ಜ,ಬಾಳಾಜಿರಾವ್ ಬೆಂಡಿಗೇರಿ 'ಸವಣೂರು ನವಾಬರ' ಹತ್ತಿರ 'ದಿವಾನ'ರಾಗಿ ಕೆಲಸಮಾಡುತ್ತಿದ್ದರು. ಅವರ ಇನ್ನೊಬ್ಬ ಅಜ್ಜ, ಕೃಷ್ಣರಾವ್ ಬೆಂಡಿಗೇರಿ, ಎಜುಕೇಶನ್ ಇನ್ಸ್ ಪೆಕ್ಟರ್ ಆಗಿದ್ದರು. ಇಂತಹ 'ಸುಶಿಕ್ಷಿತ ಸುಸಂಸ್ಕೃತ ಪರಿವಾರ'ದಲ್ಲಿ ಬೆಳೆದ 'ಪ್ರಭಾ' ತಮ್ಮ ಮನೆತನದಲ್ಲಿ ಮೊಟ್ಟಮೊದಲು ಪದವಿ ಗಳಿಸಿದ 'ಪೋರಿ'ಯಾಗಿದ್ದಳು. ಇನ್ನೂ ೮ ವರ್ಷದ ಪ್ರಾಯದಲ್ಲೇ  ನಾಟಕ ಕಲೆಯಲ್ಲಿ ಪರಮಾಸಕ್ತಿ ಹೊಂದಿದ್ದರು. ಅನೇಕ ನಾಟಕಗಳಲ್ಲಿ ಅಭಿನಯಿದಮೇಲೆ ಸಹಜವಾಗಿಯೇ ಅಭಿನಯ ಕಲೆ  ಅವರಿಗೆ ಕರಗತವಾಯಿತು. ಆಕಾಶವಾಣಿಯ ನೌಕರಿ, ಪೂರ್ಣಾವಧಿಯ ಕೆಲಸವಾಗಿರಲಿಲ್ಲ. ಕರೆದಾಗ ಹೋಗಿ ಕಾರ್ಯ ನಿರ್ವಹಿಸಿ ಬರುವ ಜವಾಬ್ದಾರಿ ಅವರಮೇಲಿತ್ತು.ಆದರೆ ಅದು ಸುಶುಪ್ತವಾಗಿದ ಕಲೆಯನ್ನು ಗುರುತಿಸಿ ಅತ್ಯುತ್ತಮ ವೇದಿಕೆಯನ್ನಿ ಕಲ್ಪಿಸಿಕೊಟ್ಟಿತು. ೧೯೫೧ ರಲ್ಲಿ 'ಬಿ.ಎ.ಪದವಿ' ಮುಗಿಸಿ ಸುಮಾರು ೨೪ ವರ್ಷಗಳ ತರುವಾಯ 'ಬಿ.ಎಡ್' ಮುಗಿಸಿದರು. ಅವರ ಪತಿ, ಡಾ. ಕೆ. ರಾಘವೇಂದ್ರ ರಾವ್ ನಾಟಕಗಳಲ್ಲಿ ಅಭಿನಯಿಸುವುದಕ್ಕಾಗಲೀ ನೌಕರಿಮಾಡುವುದಕ್ಕಾಗಲೀ ಅಡ್ಡಿಬರಲಿಲ್ಲ. ಈದಂಪತಿಗಳಿಗೆ, ಇಬ್ಬರು ಗಂಡು ಮಕ್ಕಳು, ಹಾಗೂ ಇಬ್ಬರು ಹೆಣ್ಣುಮಕ್ಕಳು.

ಪ್ರಭಾ ಬೆಂಡಿಗೇರಿಯವರ ವ್ಯಕ್ತಿತ್ವ
ಪ್ರಭಾರವರ, ಕಾರ್ಯಕ್ರಮ ನಿರೂಪಣಾ ವೈಖರಿ, ಮಧುರವಾದ ಕಂಠ, ಜನಪ್ರಿಯತೆ ಪಡೆಯಲು ಅವಕಾಶವಾಯಿತು. ಧಾರವಾಡ ಆಕಾಶವಾಣಿ ಕೆಂದ್ರದ ನಿರ್ವಾಹಕರಾಗಿದ್ದ  ಡಾ.ಎಚ್. ಕೆ. ರಂಗನಾಥರ ನಿರ್ದೆಶದಲ್ಲಿ  ಅನೇಕ ರೇಡಿಯೋ ನಾಟಗಳು ಬಹಳಷ್ಟು ಜನಪ್ರಿಯವಾದವು. ಕುವೆಂಪುರವರ ವಾಲ್ಮೀಕಿಯ ಭಾಗ್ಯ ಎಂಬ ನಾಟಕದಲ್ಲಿ ಸೀತೆಯ ಪಾತ್ರವನ್ನು ಅತ್ಯಂತ ಸೊಗಸಾಗಿ ನಿರ್ವಹಿಸಿದ್ದಕ್ಕೆ ಶೋತೃಗಳಮೆಚ್ಚುಗೆಗೆ ಪಾತ್ರರಾದರು. ಅದರಲ್ಲಿ ನಿರ್ದೇಶನದ ಜೊತೆಗೆ 'ರಂಗನಾಥ'ರೂ ಕಂಠದಾನದಲ್ಲಿ ಪಾಲ್ಗೊಂಡಿದ್ದರು. ಸ್ತ್ರೀ-ಪುರುಷರು ಸೇರಿ ನಟಿಸುವ ಹೊಸಸಂಪ್ರದಾಯ ಆಕಾಲದಲ್ಲೆ ಆರಂಭವಾಯಿತು. 'ರೇಡಿಯೋನಾಟಕ', ಹಾಗೂ 'ಹವ್ಯಾಸೀ ರಂಗಭೂಮಿ'ಯಲ್ಲಿ 'ಮಿಕ್ಸ್ ಡ್ರಾಮ'ಗಳಲ್ಲಿ 'ಪ್ರಭಾ' ಚೆನ್ನಾಗಿ ಅಭಿನಯಿಸುತ್ತಾಬಂದರು. ನಾಟಕ, ಸಿನಿಮಾಗಳಲ್ಲಿ ಪಾತ್ರವಹಿಸಲು ಮಡಿವಂತ ಕುಟುಂಬಗಳು ತಮ್ಮ ಮಕ್ಕಳನ್ನು ಪ್ರೋತ್ಸಾಹಿಸುತ್ತಿರಲಿಲ್ಲ. ಕೆಲವು ವರ್ಗ ಜನರು ಮಾತ್ರ ಅದಲ್ಲಿ ಪಾಲ್ಗೊಳ್ಳುತ್ತಿದ್ದರು. ಇಂತಹ ಪರಿಸ್ಥಿಯಲ್ಲಿ ಪ್ರಭಾರವರು ಆ ಒಂದು ಮಾನಸಿಕ ಸ್ಥಿತಿಯನ್ನು ಬದಲಾಯಿಸಿ ಅದರಲ್ಲಿ ಯಶಸ್ಸನ್ನು ಕಂಡಿದ್ದಲ್ಲದೆ ಬೇರೆಯವರಿಗೂ ದಾರಿದೀಪವಾದರು.

ನಾಟಕಗಳು
 ಹೊಸ ಸಂಸಾರ’ ದ.ರಾ.ಬೆಂದ್ರೆಯವರ ರಚನೆ. 
 ಸಂಧ್ಯಾ ಕಾಲ’ ಶ್ರೀರಂಗ ವಿರಚಿತ.
 ಭಾಗ್ಯಶ್ರೀ, ಎಲ್.ಜಿ.ಬೇಂದ್ರೆಯವರ ರಚನೆ.
 ಬೊಂಬಾಯಿನ ಜೈಹಿಂದ್ ಕಾಲೇಜ್ ಆಯೋಜಿಸಿದ ನಾಟಕೋತ್ಸವ ಸ್ಪರ್ಧೆಯಲ್ಲಿ 'ಪರಿವರ್ತನೆ', ಎಂಬ ಹವ್ಯಾಸಿ ನಾಟಕದಲ್ಲಿ  ನಾಟಕ ದ್ವಿತೀಯ ಸ್ಥಾನ ಪಡೆಯಿತು. ಪ್ರಭಾ ಬೆಂಡಿಗೇರಿಯವರ, ವೈಯಕ್ತಿಕ ಅಭಿನಯಕ್ಕೆ ಮೊದಲ ಪಾರಿತೋಷಕ, ದೊರೆಯಿತು.'ಕರ್ನಾಟಕ ಕಲಾವಿದೆ'ಯೆಂಬ ಗೌರವಕ್ಕೆ ಪಾತ್ರರಾದರು.

ಹಾಸ್ಯ ಪ್ರಬಂಧ
 'ಪುಟ್ಟಕ್ಕನ ಪ್ರಯಾಣ'ವೆಂಬ 'ಪ್ರಬಂಧಗಳ ಸಂಕಲನ' ಹೊರಬಂದಿದೆ.

ಬಾಹ್ಯ ಸಂಪರ್ಕ

 ಪ್ರೊ. ದೇವಿಕಾ ನಗರಕರ, ಸುಧಾ, ೧೧, ಆಗಸ್ಟ್, ೨೦೧೧, ಪು. ೬೦. ’ಬಾನುಲಿಗೆ ಉಲಿದ ಮೊದಲ ಹಕ್ಕಿ’

ಕಲಾವಿದರು
ಅರುಣನಾರಾಯಣ ಶಾಸ್ತ್ರಿ

ಬಿ ಅರುಣನಾರಾಯಣ ಶಾಸ್ತ್ರಿ (೧೯೪೮ - ಆಗಸ್ಟ್ ೬, ೨೦೧೧) ಹಿರಿಯ ಪತ್ರಕರ್ತರು. ಲೋಕ ಶಿಕ್ಷಣ ಟ್ರಸ್ಟ್ ಸಂಸ್ಥೆಯ ಕನ್ನಡ ಮಾಸಿಕ 'ಕಸ್ತೂರಿ'ಯಲ್ಲಿ ಸುಮಾರು ಹತ್ತು ವರ್ಷಗಳ ಕಾಲ ಸಂಪಾದಕರಾಗಿದ್ದರು.

ವೃತ್ತಿ ಜೀವನ
ಮೂಲತಃ ಕಾಸರಗೋಡಿನ ಬೋನಂತ ಕೋಡಿಯವರು. ಪುತ್ತೂರಿನಲ್ಲಿ ಶಿಕ್ಷಣ ಮುಗಿಸಿ ಉಡುಪಿಯ ಸಂತ ಫಿಲೋಮಿನಾಸ್ ಕಾಲೇಜಿನಲ್ಲಿ ಅಲ್ಪ ಕಾಲ ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದರು. ಚೆನ್ನೈನಿಂದ ಸೋವಿಯತ್ ರಾಯಭಾರಿ ಕಚೇರಿ ಪ್ರಕಟಿಸುತ್ತಿದ್ದ 'ಸೋವಿಯತ್ ಲ್ಯಾಂಡ್' ಪತ್ರಿಕೆಯ ಪ್ರಧಾನ ತರ್ಜುಮೆದಾರರಾಗಿ ಕಾರ್ಯ ನಿರ್ವಹಿಸಿದರು. 
'ಪ್ರಜಾಪ್ರಭುತ್ವ', 'ವಿಶಾಲ ಕರ್ನಾಟಕ'ಗಳಲ್ಲಿ ಉಪಸಂಪಾದಕರಾಗಿದ್ದರು. ನಿರಂಜನರ ಸಂಪಾದಕತ್ವದಲ್ಲಿ ಪ್ರಕಟವಾದ ಕಿರಿಯರ ವಿಶ್ವಕೋಶ 'ಜ್ಞಾನ ಗಂಗೋತ್ರಿ'ಯ ಉಪಸಂಪಾದಕರಾಗಿದ್ದರು.

ಲೋಕ ಶಿಕ್ಷಣ ಟ್ರಸ್ಟ್
ಅರುಣನಾರಾಯಣ ಶಾಸ್ತ್ರಿಯವರು ೧೯೯೧ರಲ್ಲಿ ಲೋಕ ಶಿಕ್ಷಣ ಟ್ರಸ್ಟ್ ಸೇರಿದರು. ಸಂಯುಕ್ತ ಕರ್ನಾಟಕದ ಸಾಪ್ತಾಹಿಕ ಸೌರಭದ ಉಪಸಂಪಾದಕರಾಗಿ ಹತ್ತು ವರ್ಷಗಳ ಕಾಲ ಕಾರ್ಯನಿರ್ವಹಿಸಿದರು. ೨೦೦೧ರಲ್ಲಿ ಇವರು ಕಸ್ತೂರಿ ಮಾಸಿಕದ ಸಂಪಾದಕರಾಗಿ ನಿಯುಕ್ತರಾದರು. 
 
 ಪತ್ರಕರ್ತರು
ಎ ಟಿ ರಘು

ಎ ಟಿ ರಘು ಕನ್ನಡ ಚಲನಚಿತ್ರ ನಿರ್ದೇಶಕರು. ಇವರು ನಿರ್ಮಾಪಕರೂ ನಟರೂ ಹೌದು. ೧೯೮೦ರಿಂದ ೧೯೯೮ರವರೆಗೆ ಸುಮಾರು ಇಪ್ಪತ್ತೈದಕ್ಕಿಂತಲೂ ಹೆಚ್ಚು ಚಿತ್ರಗಳನ್ನು ನಿರ್ದೇಶಿಸಿದ್ದಾರೆ. ಇವರು ನಿರ್ದೇಶಿಸಿದ ಚಿತ್ರಗಳಲ್ಲಿ ಹೆಚ್ಚಿನವುಗಳ ನಾಯಕ ನಟ ಅಂಬರೀಷ್ ಆಗಿದ್ದಾರೆ. ಬಹುತೇಕ ಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಯಶಸ್ಸನ್ನು ಕಂಡಿವೆ. ಆ ದೃಷ್ಟಿಯಲ್ಲಿ ಇವರೊಬ್ಬ ಜನಪ್ರಿಯ ಹಾಗೂ ಜಯಶೀಲ ನಿರ್ದೇಶಕರು.

ಜನನ ಮತ್ತು ಬಾಲ್ಯ
ಇವರು ಕೊಡಗಿನಲ್ಲಿ ಜನಿಸಿದರು. ಇವರು ಕೊಡವ ಜನಾಂಗದವರಾಗಿದ್ದು, ಆಪಾಡಂಡ ಮನೆತನಕ್ಕೆ ಸೇರಿದವರು.

ನಿರ್ದೇಶಿಸಿದ ಚಿತ್ರಗಳು 

ಮನೋರಂಜನೆ
ಚಿತ್ರರಂಗ
ಸಮೂಹ ಮಾಧ್ಯಮ
ಕನ್ನಡ ಚಲನಚಿತ್ರ ನಿರ್ಮಾಪಕರು
ಕನ್ನಡ ಚಲನಚಿತ್ರ ನಿರ್ದೇಶಕರು
ಕನ್ನಡ ಸಿನೆಮಾ
ಕೊಡವರು
ಸಾವೊ ಪಾಲೊ ಕಲೆ ಮ್ಯೂಸಿಯಂ

ಸಾವೊ ಪಾಲೊ ಕಲೆ ಮ್ಯೂಸಿಯಂ ಸಾವೊ ಪಾಲೊ ಬ್ರೆಜಿಲ್ ನಗರದ ಪೌಲಿಸ್ತಾ ಅವೆನ್ಯೂ ಮೇಲೆ ಇರುವ ಒಂದು ಕಲಾ ವಸ್ತುಸಂಗ್ರಹಾಲಯ. ಇದು, ಅದರ ಪ್ರಧಾನ ಕಾಲ ಅದರ ಮುಖ್ಯ ದೇಹದ ನಗರದ ಒಂದು ಹೆಗ್ಗುರುತು ಮತ್ತು ಆಧುನಿಕ ಬ್ರೆಜಿಲಿಯನ್ ವಾಸ್ತುಶಿಲ್ಪದ ಒಂದು ಮುಖ್ಯ ಚಿಹ್ನೆ ಪರಿಗಣಿಸಲಾಗಿದೆ ಜಾಗವನ್ನು ಉಚಿತ ನಿಂತಿರುವ ಒಂದು 74 ಮೀಟರ್ ಮೇಲೆ ಎರಡು ಪಾರ್ಶ್ವ ಕಿರಣಗಳ ಮೂಲಕ ಬೆಂಬಲಿತವಾಗಿದೆ ಲಿನ್ ಬೊ ಬರ್ಡಿ, ವಿನ್ಯಾಸ ಒಂದು 1968 ಕಾಂಕ್ರೀಟ್ ಮತ್ತು ಗಾಜಿನ ರಚನೆ ಚೆನ್ನಾಗಿ ತಿಳಿದ ನ .
ಮ್ಯೂಸಿಯಂ ಆಸೀಸ್ Chateaubriand ಮತ್ತು ಪಿಯೆಟ್ರೊ ಮಾರಿಯಾ ಬರ್ಡಿ 1947 ರಲ್ಲಿ ಸ್ಥಾಪಿತವಾದ ಒಂದು ಲಾಭರಹಿತ ತಯಾರಿಕೆ ಖಾಸಗಿ ಸಂಸ್ಥೆಯಾಗಿದೆ. MASP museology ಮತ್ತು ಕಲಾ ಶಿಕ್ಷಣ ಬ್ರೆಜಿಲ್, ಮತ್ತು ಸಾಂಸ್ಕೃತಿಕ ಕೇಂದ್ರವಾಗಿ ಅದರ ಪ್ರವರ್ತಕ ಪಾತ್ರಕ್ಕೆ ಸಂಬಂಧಿಸಿದ ಅನೇಕ ಪ್ರಮುಖ ಉಪಕ್ರಮಗಳು ಸ್ವತಃ ಪ್ರತ್ಯೇಕಿಸಿದರು. ಇದು ನಂತರದ ಎರಡನೇ ಮಹಾಯುದ್ಧದ ಕಲಾತ್ಮಕ ಪ್ರವೃತ್ತಿಗಳ ಆಸಕ್ತಿ ಮೊದಲ ಬ್ರೆಜಿಲಿಯನ್ ವಸ್ತುಸಂಗ್ರಹಾಲಯ ಮಾಡಲಾಯಿತು.
ಮ್ಯೂಸಿಯಂ ಅಂತರರಾಷ್ಟ್ರೀಯವಾಗಿ ಲ್ಯಾಟಿನ್ ಅಮೇರಿಕಾ ಮತ್ತು ಎಲ್ಲಾ ದಕ್ಷಿಣ ಖಗೋಳಾರ್ಧದ ಅತ್ಯುತ್ತಮ ಎಂದು ಪರಿಗಣಿಸಲಾಗಿದೆ, ಪಾಶ್ಚಾತ್ಯ ಕಲೆಯ ಅದರ ಸಂಗ್ರಹಣೆಯಲ್ಲಿ ಗುರುತಿಸಲಾಗಿದೆ. ಇದು ಆಶ್ರಯ ಬ್ರೆಜಿಲಿಯನ್ ಕಲೆ, ಮುದ್ರಿಸುತ್ತದೆ ಮತ್ತು ರೇಖಾಚಿತ್ರಗಳು ಹಾಗೂ ಆಫ್ರಿಕನ್ ಮತ್ತು ಏಷ್ಯನ್ ಕಲೆ, ಪ್ರಾಚೀನ ಅವಶೇಷಗಳು, ಅಲಂಕಾರಿಕ ಕಲೆಗಳು, ಮತ್ತು ಇತರ ಸಣ್ಣ ಸಂಗ್ರಹಣೆಗಳು ಒಂದು ತಂಡವು ಸಂಯೋಜನೆಯ, 8,000 ಕ್ಕೂ ಹೆಚ್ಚು ಕಾಯಿಗಳಿಗೆ ಪ್ರಮಾಣ. MASP ದೇಶದ ಅತಿ ದೊಡ್ಡ ಕಲೆ ಗ್ರಂಥಾಲಯಗಳನ್ನು ಹೊಂದಿದೆ. ಇಡೀ ಸಂಗ್ರಹಣೆಯಲ್ಲಿ ಬ್ರೆಜಿಲ್ ರಾಷ್ಟ್ರೀಯ ಪರಂಪರೆ ಎಂದು ಪಟ್ಟಿಮಾಡಲಾಗಿದೆ.

ಹೊರಗಿನ ಸಂಪರ್ಕಗಳು 
 ಅಧಿಕೃತ ವೆಬ್ಸೈಟ್

ಕಲೆ
ಕೆಂಪು ಕಿವಿ ಆಮೆ

ಈ ಪ್ರಭೇದದ ಆಮೆಗಳಲ್ಲಿ ಕಣ್ಣುಗಳ ಹಿಂದೆ ಕಿವಿಯಂತೆ ಕಾಣುವ ಕೆಂಪು ಬಣ್ಣದ ಪಟ್ಟಿಗಳಿರುವುದರಿಂದ ಈ ಹೆಸರು.

ಪ್ರಭೇದ:		ಟ್ರ್ಯಾಕೆಮಿಸ್ ಸ್ಕ್ರಿಪ್ಟಾ ಎಲೆಗಾನ್ಸ್ (Trachemys scripta elegans)

ವಾಸಸ್ಥಾನ:	ಅಮೇರಿಕ ಸಂಯುಕ್ತ ಸಂಸ್ಥಾನಗಳ ದಕ್ಷಿಣ ಭಾಗ

ಸ್ವಭಾವ:		ನೀರು, ಭೂಮಿಗಳಲ್ಲಿ ವಾಸಿಸುತ್ತದೆ. ಚಲನೆ ಇಲ್ಲದ ನಾಲಿಗೆ ಇದೆ. ಇದರ ಜೀವಾವಧಿ ೫೦ ರಿಂದ ೭೦ ವರ್ಷಗಳವರೆಗೆ.

ಆಹಾರ:		ಸಸ್ಯ ಮತ್ತು ಮಾಂಸಾಹಾರಿ, ಚಿಕ್ಕ ಮರಿಗಳಿದ್ದಾಗ ಮಾಂಸಾಹಾರಿ, ಬೆಳೆಯುತ್ತ ವಿವಿಧ ಪ್ರಕಾರದ ಚಿಕ್ಕ ಪ್ರಾಣಿ, ಜಲ ಸಸ್ಯಗಳನ್ನು ತಿನ್ನುತ್ತವೆ.

ಪ್ರಾಣಿಗಳು
ಮಂಡಲ ಹಾವು

ಮಂಡಲದ ಹಾವು ವೈಪರಿಡೀ ಕುಟುಂಬದ ವೈಪರಿನೀ ಉಪಕುಟುಂಬಕ್ಕೆ ಸೇರಿದ ವಿಷಪೂರಿತ ಹಾವು (ರಸೆಲ್ಸ್ ವೈಪರ್ - Russell's Viper). ದಬೋಯ ರಸೆಲಿಯೈ (Daboia Russelii) ಇದರ ವೈಜ್ಞಾನಿಕ ಹೆಸರು. ಭಾರತದ ನಾಲ್ಕು ಅತ್ಯಂತ ವಿಷಯುಕ್ತ ಹಾವುಗಳ ಪೈಕಿ ಇದು ಒಂದು.

ದೇಹರಚನೆ 
ಸಾಧಾರಣವಾಗಿ 1.5 ಮೀ ಉದ್ದಕ್ಕೆ ಬೆಳೆಯುತ್ತದೆ. ದೇಹ ಸ್ಥೂಲವಾದದ್ದು. ತಲೆ ಮುಮ್ಮೂಲೆಯಾಕಾರದ್ದು. ಮೂತಿ ಚೂಪು. ಮೂಗಿನ ಹೊಳ್ಳೆಗಳು ಪ್ರಧಾನವಾಗಿದೆ. ಕಣ್ಣುಗಳ ಸುತ್ತ ಬಿಳಿ ಅಂಚು ಉಂಟು. ತಲೆಯ ಮೇಲೆ ಶಲ್ಕಗಳ ಬದಲು ಫಲಕಗಳಿವೆ. ಮೈಬಣ್ಣ ಕಂದು ಇಲ್ಲವೆ ಹಳದಿ. ಉದರಭಾಗ ಬಿಳಿ. ಆಗ್ನೇಯ ಮತ್ತು ಈಶಾನ್ಯ ಭಾಗದ ಪ್ರದೇಶಗಳಲ್ಲಿರುವ ಬಗೆಗಳಲ್ಲಿ ಉದರದ ಮೇಲೆ ಚುಕ್ಕೆಗಳುಂಟು. ತಲೆಯಿಂದ ಬಾಲದವರೆಗೆ ಬೆನ್ನು ಹಾಗೂ ಪಾರ್ಶ್ವಗಳ ಮೇಲೆ ಮೂರು ಸಾಲುಗಳಲ್ಲಿ ವೃತ್ತಾಕಾರದ ಗುರುತುಗಳಿವೆ. ಬೆನ್ನುಹುರಿ ಗುಂಟ ಇರುವ ಗುರುತುಗಳು ಕ್ರಮಬದ್ಧವಾಗಿ ಜೋಡಣೆಗೊಂಡಿವೆ.

ಆವಾಸಸ್ಥಾನ 
ಇದರ ವಾಸಸ್ಥಾನ ದಕ್ಷಿಣ ಏಷ್ಯಾ. ಇದು ಭಾರತಾದ್ಯಂತ 3000 ಮೀ ಎತ್ತರ ಮೀರದ ಎಲ್ಲ ಪ್ರದೇಶಗಳಲ್ಲೂ ವಾಸಿಸುತ್ತವೆ. ಸಾಮಾನ್ಯವಾಗಿ ಹಗಲಿನಲ್ಲಿ, ಉಷ್ಣತೆ ಹೆಚ್ಚಾಗಿರುವ ವೇಳೆಯಲ್ಲಿ ಕಲ್ಲುಪೊಟರೆ ತರಗೆಲೆಗಳ ಅಡಿ, ಮುಳ್ಳುಪೊದರು, ಕತ್ತಾಳೆ ಮೆಳೆ ಮುಂತಾದ ತಾಣಗಳಲ್ಲಿ ಅಡಗಿರುತ್ತದೆ. ಕೇದಗೆ, ಕತ್ತಾಳೆ ಪೊದೆಗಳು, ಬಿದಿರು ಮೆಳೆಗಳು ಇದರ ಮೆಚ್ಚಿನ ತಾಣಗಳು.

ಸ್ವಭಾವ 
ನೋಟಕ್ಕೆ ಇದು ತುಂಬ ಆಲಸಿಯಾಗಿ ಕಾಣುತ್ತದೆ. ಆದರೆ ರೇಗಿದಾಗ ಇಲ್ಲವೇ ಉದ್ರೇಕಗೊಂಡಾಗ ಛಂಗನೆ ನೆಗೆಯಬಲ್ಲದು. ಆಗ ತಲೆ ಎತ್ತಿ, ನಾಲಗೆ ಹೊರಚಾಚಿ ಅಲುಗಿಸಿ, ಒಂದೇ ಸಮನೆ ಜೋರಾಗಿ ಭುಸುಗುಡುತ್ತ ಕಚ್ಚಲು ನುಗ್ಗುತ್ತದೆ. ಸ್ವಭಾವತಃ ಇದು ಅಳ್ಳೆದೆಯದು. ಅಪಾಯ ಒದಗಿದೆ ಎನಿಸಿದಾಗ ಅವಿತುಕೊಳ್ಳುವುದೇ ಸಹಜ ಪ್ರವೃತ್ತಿ. ಮನುಷ್ಯನಿಂದ ಆದಷ್ಟು ದೂರದಲ್ಲೇ ಇರುತ್ತದೆ. ಆದರೆ ಅತ್ಯಂತ ವಿಷಪೂರಿತವಾದ್ದರಿಂದ ಇದನ್ನು ಲಘುವಾಗಿ ಕಾಣಲಾಗದು.

ವಿಷ 
ಈ ಹಾವಿನಲ್ಲಿ ಸುಮರು ೧೩೦-೨೫೦ ಮಿ.ಗ್ರಾಂನಷ್ಟು ವಿಷ ಉತ್ಪತ್ತಿಯಾಗುತ್ತದೆ. ಇದರ ವಿಷದ ಹಲ್ಲುಗಳು ಸೂಜಿಯಂತೆ ಬಲು ಉದ್ದ ಹಾಗೂ ತೀಕ್ಷ್ಣ. ಚುಚ್ಚುಮದ್ದಿನ ಸೂಜಿಯಂತೆ ಒಳಗೆ ಕೊಳವೆಯಿಂದ ಕೂಡಿವೆ. ಬಾಯಿಯ ಹಿಂಭಾಗದಲ್ಲಿ ಎರಡೂ ಪಾರ್ಶ್ವಗಳಲ್ಲಿರುವ ವಿಷಗ್ರಂಥಿಗಳಲ್ಲಿ ಉತ್ಪತ್ತಿಯಾಗುವ ವಿಷ ಈ ಕೊಳವೆಗಳ ಮೂಲಕ ಹರಿದುಬರುತ್ತದೆ. ಕೆಲವೂಮ್ಮೆ ಹಾವು ಬಾಯಿ ತೆರೆದಕ್ಷಣ ವಿಷ ಚಿಮ್ಮುವುದೂ ಉಂಟು. ಇದರ ವಿಷಕ್ಕೆ ರಕ್ತಹೆಪ್ಪುಗಟ್ಟುವ ಕ್ರಿಯೆಯನ್ನು ಶಿಥಿಲಗೊಳಿಸುವ ಶಕ್ತಿ ಇದೆ. ದಂಶನಕ್ಕೆ ಒಳಗಾದ ಅಂಗ ಬಾತುಕೊಂಡು ಅಲ್ಲಿ ವಿಪರೀತ ಉರಿಉಂಟಾಗುತ್ತದೆ. ಮಂಡಲದ ಹಾವಿನ ಕಡಿತದಿಂದ ಸಾವು ಸಂಭವಿಸುವುದು ವಿಷದ ಮೊತ್ತವನ್ನವಲಂಬಿಸಿದೆಯಾದರೂ ಪ್ರತಿವಿಷವನ್ನು ಧಾರಾಳ ಮೊತ್ತದಲ್ಲಿ ಕೊಡುವುದು ಉತ್ತಮ ಎನ್ನಲಾಗಿದೆ. ತುರ್ತು ವೈದ್ಯಕೀಯ ಚಿಕಿತ್ಸೆ ಅಗತ್ಯ.

ಆಹಾರ 
ಮಂಡಲದ ಹಾವಿನ ಪ್ರಧಾನ ಆಹಾರ ಇಲಿ, ಹೆಗ್ಗಣ, ಓತಿ, ಹಲ್ಲಿ, ಏಡಿ, ಕೆಲವು ತೆರನ ಕೀಟಗಳು. ಬೇರೆ ಹಾವುಗಳನ್ನೂ ಹಕ್ಕಿಗಳನ್ನೂ, ಅವುಗಳ ಮರಿಗಳನ್ನೂ ತಿನ್ನುವುದಿದೆ. ಹಲವು ಸಲ ಸ್ವಜಾತಿ ಹಾವುಗಳನ್ನು ತಿನ್ನುವುದುಂಟು.

ಸಂತಾನೋತ್ಪತ್ತಿ 
ಇದರ ಸಂತಾನವೃದ್ಧಿ ಶ್ರಾಯ ಜುಲೈ-ಆಗಸ್ಟ್. ಮಂಡಲದ ಹಾವು ತನ್ನ ದೇಹದಲ್ಲಿಯೇ ಮೊಟ್ಟೆಯಿಟ್ಟು ಕಾವುಕೊಟ್ಟು ಮರಿಮಾಡಿ ಮರಿಗಳನ್ನು ಪ್ರಸವಿಸುತ್ತದೆ. ಕೆಲವು ಸರಿಸೃಪಗಳಲ್ಲಿ ಕಾಣಬಹುದಾದ ಒಂದು ವಿಶೇಷ ಬಗೆಯ ವಂಶಾಭಿವೃದ್ಧಿ ಇದು. ಇದನ್ನೆ ಜನರು ಮಂಡಲದ ಹಾವು ನೇರವಾಗಿ ಮರಿಹಾಕುತ್ತದೆ ಎಂದು ತಪ್ಪಾಗಿ ಗ್ರಹಿಸುತ್ತಾರೆ. ಒಂದು ಸಲಕ್ಕೆ 20-40 ಮರಿಗಳು ಹುಟ್ಟುವವು. ಕೆಲವೊಮ್ಮೆ 80-90 ಮರಿಗಳು ಹುಟ್ಟುವುದೂ ಉಂಟು. ಹುಟ್ಟಿದಾಗ ಸುಮಾರು 130 ಮಿಮೀ ಉದ್ದವಿರುವ ಇವು ವಯಸ್ಕಗಳಿಗಿಂತ ಹೆಚ್ಚು ಹೊಳೆಯುತ್ತಿರುತ್ತವೆ. ಮರಿಗಳೂ ವಯಸ್ಕಗಳಷ್ಟೇ ಅಪಾಯಕಾರಿ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 
 Russell's viper at Michigan Engineering. Accessed 5 September 2007.
 Russell's viper at SurvivalIQ. Accessed 5 September 2007.
 Mark O'Shea in Sri Lanka at Mark O'Shea. Accessed 5 September 2007.
 Common Poisonous Snakes in Taiwan  at Formosan Fat Tire. Accessed 5 September 2007.
 . Accessed 5 September 2007.
 . Accessed 5 September 2007.
 Toxicology

ಹಾವುಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಈಮು ಪಕ್ಷಿ

ಇದೊಂದು ಉಷ್ಟ್ರ ಪಕ್ಷಿ ಜಾತಿಯ ಪಕ್ಷಿ.
ಪ್ರಭೇದ:		ಡ್ರೊಮೈಸ್ ನೋವೇಹಾಲ್ಲಾಂಡೀ (Dromaius novaehollandiae)
ವಾಸಸ್ಥಾನ:	ಆಸ್ಟ್ರೇಲಿಯ
ಸ್ವಭಾವ:		ಹಾರಲು ಆಗದ ಪಕ್ಷಿ. ಆಸ್ಟ್ರಿಚ್ ಪಕ್ಷಿ ನಂತರದ ಜಗತ್ತಿನ ಎರಡನೇ ದೊಡ್ಡ ಪಕ್ಷಿ. ೨ ಮೀಟರ್‌ನಷ್ಟು ಎತ್ತರ ಬೆಳೆಯುತ್ತದೆ. ೫೦ ಕಿ.ಮೀ. ವೇಗದವರೆಗೆ ಓಡುತ್ತದೆ.
ಆಹಾರ:		ವಿವಿಧ ಎಲೆಗಳು, ಕೀಟಗಳು, ಕಾಳುಗಳು, ಬ್ರೆಡ್, ಹಣ್ಣು ಇತ್ಯಾದಿ
ಪಕ್ಷಿಗಳು
ಪ್ರೆಸಿಡೆನ್ಸಿ ಕಾಲೆಜ್, ಚೆನ್ನೈ

ಪ್ರೆಸಿಡೆನ್ಸಿ ಕಾಲೆಜ್, ಚೆನ್ನೈಯನ್ನು ಮದ್ರಾಸ್ ವಿಶ್ವವಿದ್ಯಾಲಯದ ಅಗ್ರಗಾಮಿ ಕಾಲೆಜ್ ಎಂದು ಪರಿಗಣಿಸಲಾಗುತ್ತದೆ.

ಇತಿಹಾಸ

ಸರ್ ಥೋಮಸ್ ಮನ್ರೋವಿನ ಆಜ್ಞೆಯಂತೆ ೧೮೨೬ರಲ್ಲಿ ಒಂದು ಸಾರ್ವಜನಿಕ ಶಿಕ್ಷಣ ಸಮಿತಿಯನ್ನು ರಚಿಸಲಾಯಿತು. ೧೮೩೬ರಲ್ಲಿ ಈ ಸಮಿತಿಯ ಕರ್ತವ್ಯಗಳನ್ನು ‘ದೇಶೀಯ ಶಿಕ್ಷಣ ಸಮಿತಿ(Committee of Native Education)’ ಕೈಗೆತ್ತಿಕೊಂಡಿತು. ಸಮಿತಿಯು ತಯಾರಿಸಿದ ರೂಪರೇಷೆಗಳು ಮದ್ರಾಸಿನ ಗವರ್ನರ್ ಆಗಿದ್ದ ಲಾರ್ಡ್ ಎಲ್ಫಿನ್‍ಸ್ಟನರಿಗೆ ಒಪ್ಪಿಗೆಯಾಗಲಿಲ್ಲ. ಆ ಕಾರಣ ಅವರು ೧೯ ಠರಾವುಗಳನ್ನು ಸೂಚಿಸಲಾಗಿ ಅವೆಲ್ಲವೂ ಸರ್ವಾನುಮತದಿಂದ ಅಂಗೀಕೃತವಾದವು.

ಈ ಪ್ರಕಾರ ೧೫ನೇ ಅಕ್ಟೋಬರ್ ೧೮೪೦ರಂದು ಮದ್ರಾಸಿನ (ಇಂದಿನ ಚೆನ್ನೈ) ಎಗ್ಮೋರಿನ ‘ಎಡಿನ್ ಬರ್ಗ್ ಹೋಮ್’ ಕಟ್ಟಡವನ್ನು ಬಾಡಿಗೆಗೆ ಪಡೆದು, ಪ್ರೆಸಿಡೆನ್ಸಿ ಶಾಲೆಯನ್ನು ತೆರೆಯಲಾಯಿತು. ಇದರ ಪ್ರಥಮ ಪ್ರಾಂಶುಪಾಲರಾಗಿ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಗಣಿತದ ಪ್ರೌಢಪಾಂಡಿತ್ಯದಲ್ಲಿ ಶ್ರೇಷ್ಠವರ್ಗದಲ್ಲಿ ತೇರ್ಗಡೆಯಾಗಿದ್ದ ಏರ್ ಬರ್ಟನ್ ಪವೆಲ್ (Eyre Burton Powell) ನೇಮಕವಾಗಿದ್ದರೂ ಇಂಗ್ಲೆಂಡ್ನಿಂದ ಆತ ಭಾರತವನ್ನು ಸೇರುವದು ತಡವಾದ ಕಾರಣ, ಕೊಲ್ಕತ್ತದ ಹುಗ್ಲಿ ಕಾಲೆಜಿನ ಪ್ರಾಧ್ಯಾಪಕ ಕೂಪರ್ ಎನ್ನುವವರು ತಾತ್ಕಾಲಿಕ ಪ್ರಾಂಶುಪಾಲರಾಗಿದ್ದರು. ಪವೆಲ್ ಬಂದು ಸೇರಿದ ನಂತರ ಎಪ್ರಿಲ್ ೧೮೪೧ರಲ್ಲಿ ಪ್ರೌಢಶಾಲಾ ವಿಭಾಗವನ್ನು ತೆರೆಯಲಾಯಿತು. ಆ ವರ್ಷದಲ್ಲೇ ಶಾಲೆಯನ್ನು ಪೊಫಮಿನ ಬ್ರಾಡ್ವೇಗೆ ಸ್ಥಳಾಂತರಿಸಲಾಯಿತು.

ಈ ಶಾಲೆಯು ಬೆಳೆದು ಪ್ರೆಸಿಡೆನ್ಸಿ ಕಾಲೆಜ್ ಆಯಿತು. ೧೮೫೭ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯವು ಸ್ಥಾಪಿತವಾದಾಗ ಪ್ರೆಸಿಡೆನ್ಸಿ ಕಾಲೆಜ್ ಅದಕ್ಕೆ ಸೇರಸಲ್ಪಟ್ಟಿತು. ೧೮೭೦ರಲ್ಲಿ ಕಾಲೆಜನ್ನು ಮರಿನ ಬೀಚಿನ ಎದುರಿರುವ ಕಾಮರಾಜ್ ಸಾಲೈಗೆ ಸ್ಥಳಾಂತರಿಸಲಾಗಿ, ಇಂದಿಗೂ ಅಲ್ಲೇ ಇದೆ.

ಪ್ರಸಿದ್ಧರಾದ ಹಳೆಯ ವಿದ್ಯಾರ್ಥಿಗಳು

ಪ್ರೆಸಿಡೆನ್ಸಿ ಕಾಲೆಜಿನ ಕೆಲವು ಪ್ರಸಿದ್ಧರಾಗಿರುವ ವಿದ್ಯಾರ್ಥಿಗಳ ಪರಿಚಯ ಹೀಗಿವೆ:

ಫೀಲ್ಡ್ ಮಾರ್ಶಲ್ ಕೆ ಎಮ್ ಕಾರ್ಯಪ್ಪ, ಸ್ವತಂತ್ರ ಭಾರತದ ರಕ್ಷಾಪಡೆಗಳ ಪ್ರಪ್ರಥಮ ಪ್ರಧಾನ ಸೈನ್ಯಾಧಿಪತಿ. 

 ಸರ್ ಸಿ ಪಿ ರಾಮಸ್ವಾಮಿ ಅಯ್ಯರ್, ತಿರುವಾಂಕೂರಿನ ದಿವಾನರು.

 ಡಾ ಸುಬ್ರಹ್ಮಣ್ಯನ್ ಚಂದ್ರಶೇಖರ್, ಭೌತ ಶಾಸ್ತ್ರದಲ್ಲಿ ನೊಬೆಲ್ ಪುರಸ್ಕೃತರು.

ಡಾ ಸರ್ವೆಪಲ್ಲಿ ಗೋಪಾಲ್, ಇತಿಹಾಸ ತಜ್ಞ ಮತ್ತು ರಾಷ್ಟ್ರೀಯ ಪುಸ್ತಕ ವಿಶ್ವಸ್ಥ ಸಮಿತಿ (ನ್ಯಾಶನಲ್ ಬುಕ್ ಟ್ರಸ್ಟ್)ಯ ಸಭಾಧ್ಯಕ್ಷ.

ಸಿ. ರಾಜಗೋಪಾಲಚಾರಿ (ರಾಜಾಜಿ), ಭಾರತದ ಕೊನೆಯ ಗವರ್ನರ್ ಜನರಲ್.

 ವಿ ಕೆ ಕೃಷ್ಣ ಮೆನೊನ್, ಕೇಂದ್ರ ರಕ್ಷಾ ಮಂತ್ರಿ (೧೯೫೭-೧೯೬೨)
 
ಸರ್ ಬೆನಗಲ್ ರಾಮರಾವ್, ಗವರ್ನರ್, ಭಾರತೀಯ ರಿಸರ್ವ್ ಬ್ಯಾಂಕ್

ಸಿ ಸುಬ್ರಮಣಿಯಮ್, ಕೇಂದ್ರ ಅರ್ಥ ಸಚಿವ ಮತ್ತು ಹಸಿರು ಕ್ರಾಂತಿಯ ಹರಿಕಾರ

  ಎನ್ ರಾಮ್,  ‘ದ ಹಿಂದೂ’ ಪತ್ರಿಕೆಯ ಮ್ಯಾನೇಜಿಂಗ್ ಡೈರೆಕ್ಟರ್ 

 ಡಾ ಸಿ ವಿ ರಾಮನ್ ಭೌತಶಾಸ್ತ್ರದಲ್ಲಿ ನೊಬೆಲ್ ಪುರಸ್ಕೃತರು

ಕೊಂಡಿಗಳು

 Official website 

  ವಿದ್ಯಾಸಂಸ್ಥೆಗಳು
ಶೈಕ್ಷಣಿಕ ಸಂಸ್ಥೆಗಳು
ಫಿಬೊನಾಚಿ

ಲಿಯಾನಾರ್ಡೋ ಬೋನಾಚಿ ಅಥವಾ ಫಿಬೋನಾಚಿ ಅಥವಾ ಫಿಬೊನಾಚ್ಚಿ ಒಬ್ಬ ಪ್ರಸಿದ್ಧ ಇಟಾಲಿಯನ್ ಗಣಿತಜ್ಞ. ಇಟಲಿಯ ಪೀಸಾ ನಗರದವನಾದ್ದರಿಂದ ಇವನಿಗೆ ಪೀಸಾನೋ ಬಿಗೋಲೋ ಎಂಬ ಹೆಸರೂ ಇದೆ. ಇವನು ಬದುಕಿದ ಕಾಲಮಾನ ೧೧೭೦- ೧೨೫೦ ಎಂಬ ಊಹೆ ಇದೆ. ಹಿಂದೂ-ಅರೇಬಿಕ್ ಸಂಖ್ಯಾ ಪದ್ಧತಿಯನ್ನು ಯೂರೋಪಿಗೆ ಪರಿಚಯಿಸಿದವನು ಎಂಬ ಖ್ಯಾತಿ ಇವನದ್ದು. "ಲೈಬರ್ ಅಬಾಚಿ" ಅಥವಾ "ಲೆಕ್ಕದ ಪುಸ್ತಕ" ಎಂಬ ಗ್ರಂಥವನ್ನು ರಚಿಸಿದ. ಈ ಗ್ರಂಥದಲ್ಲಿ ಇವನು ಪರಿಚಯಿಸಿದ "ಫಿಬೋನಾಚಿ" ಸಂಖ್ಯೆಗಳು ಇಂದು ಜಗತ್ಪ್ರಸಿದ್ಧ .

ಜೀವನ
ಗುಗ್ಲಿಯೆಲ್ಮೋ ಬೊನಾಚಿ ಎಂಬ ಶ್ರೀಮಂತ ವರ್ತಕನ ಮಗನಾಗಿ 1170ರಲ್ಲಿ (ಅಂದಾಜು) ಫಿಬೋನಾಚಿ ಜನಿಸಿದ. ತಂದೆಯು ಪೀಸಾ ನಗರದಲ್ಲಿ ಒಬ್ಬ ಪ್ರತಿಷ್ಠಿತ ವ್ಯಕ್ತಿಯಾಗಿದ್ದ. ಉತ್ತರ ಆಫ್ರಿಕಾದ ಬ್ಯೂಜಿಯಾ ನಗರದಲ್ಲಿ ಒಂದು ದೊಡ್ಡ ಬಂದರಿನ ವಹಿವಾಟನ್ನು ತಂದೆ ನೋಡಿಕೊಳ್ಳುತ್ತಿದ್ದ. ಈ ಬಂದರಿಗೆ ತಂದೆಯ ಜೊತೆ ಮಗನೂ ಆಗಾಗ ಪ್ರಯಾಣ ಮಾಡುತ್ತಿದ್ದ. ಅಲ್ಲಿ ಫಿಬೋನಾಚಿ ಮೊದಲ ಬಾರಿಗೆ ಹಿಂದೂ-ಅರೇಬಿಕ್ ಸಂಖ್ಯೆಗಳನ್ನು ಬಳಸುವುದನ್ನು ಕಲಿತ. ಮೆಡಿಟರೇನಿಯನ್ ಸಮುದ್ರದ ತೀರದ ಪಟ್ಟಣಗಳಿಗೆ ತಂದೆಯೊಂದಿಗೆ ಪ್ರವಾಸ ಹೋದಾಗ ಅಲ್ಲಿ ವ್ಯಾಪಾರಿಗಳು ಬಳಸುವ ಲೆಕ್ಕದ ಪದ್ಧತಿಗಳನ್ನು ಫಿಬೋನಾಚಿ ಕುತೂಹಲದಿಂದ ಗಮನಿಸುತ್ತಿದ್ದ. ಇವುಗಳನ್ನು ಅವನು ತಾನು ರಚಿಸಿದ "ಲೈಬರ್ ಅಬಾಚಿ" ಎಂಬ ಗ್ರಂಥದಲ್ಲಿ ದಾಖಲಿಸಿದ್ದಾನೆ.

ಲೈಬರ್ ಅಬಾಚಿ (೧೨೦೨)
ತನ್ನ ಗ್ರಂಥ ಲೈಬರ್ ಅಬಾಚಿಯಲ್ಲಿ ಫಿಬೋನಾಚಿ "ಇಂಡಿಯನ್ನರ ಪದ್ಧತಿ" ಕುರಿತು ಬರೆದಿದ್ದಾನೆ. ಆಗ ಯೂರೋಪಿನಲ್ಲಿ ಇನ್ನೂ ರೋಮನ್ ಸಂಖ್ಯೆಗಳು ಬಳಕೆಯಲ್ಲಿದ್ದವು. ಹಿಂದೂ-ಅರೇಬಿಕ್ ಸಂಖ್ಯೆಗಳ ಸರಳತೆಯನ್ನು ಮನಗಂಡ ಫಿಬೋನಾಚಿ ಅವುಗಳನ್ನು ಯೂರೋಪಿನಲ್ಲಿ ಪರಿಚಯಿಸಿದ. ವ್ಯಾಪಾರದಲ್ಲಿ ಈ ಸಂಖ್ಯೆಗಳನ್ನು ಬಳಸುವುದು ಹೇಗೆ ಎಂದು ತೋರಿಸಿದ. ರೋಮನ್ ಸಂಖ್ಯೆಗಳನ್ನು ಹಿಂದೂ-ಅರೇಬಿಕ್ ಸಂಖ್ಯೆಗಳಿಗೆ ಬದಲಾಯಿಸುವುದು ಹೇಗೆಂದು ತನ್ನ ಗ್ರಂಥದಲ್ಲಿ ಫಿಬೋನಾಚಿ ವರ್ಣಿಸಿದ. ತೂಕವನ್ನು ಲೆಕ್ಕ ಹಾಕುವುದು, ಒಂದು ಹಣಕಾಸಿನ ಪದ್ಧತಿಯಿಂದ ಇನ್ನೊಂದಕ್ಕೆ ಬದಲಾಯಿಸುವುದು ಮೊದಲಾದ ಲೆಕ್ಕಗಳನ್ನು ಫಿಬೋನಾಚಿ ತನ್ನ ಗ್ರಂಥದಲ್ಲಿ ಪರಿಚಯಿಸಿದ. ಗಣಿತ ಕ್ಷೇತ್ರದಲ್ಲಿ ಹಿಂದೂ-ಅರೇಬಿಕ್ ಸಂಖ್ಯೆಗಳು ಒಂದು ಕ್ರಾಂತಿಯನ್ನೇ ಉಂಟುಮಾಡಿದವು. ಯೂರೋಪಿನಲ್ಲಿ ಬ್ಯಾಂಕ್ ಗಳ ಬೆಳವಣಿಗೆಗೆ ಈ ಹೊಸಪದ್ಧತಿ ಕಾರಣವಾಯಿತು.

ಫಿಬೋನಾಚಿ ಸರಣಿ 
ಫಿಬೋನಾಚಿ ಸಂಖ್ಯೆಗಳ ಸರಣಿಯಲ್ಲಿ ಮೊದಲ ಎರಡು ಸಂಖ್ಯೆಗಳು 0 ಮತ್ತು 1. ಮುಂದಿನ ಸಂಖ್ಯೆಯನ್ನು ಕಂಡು ಹಿಡಿಯಲು ಹಿಂದಿನ ಎರಡು ಸಂಖ್ಯೆಗಳನ್ನು ಕೂಡಿಸಬೇಕು. ಹೀಗಾಗಿ ಈ ಸರಣಿ 0, 1, 1, 2, 3, 5, 8, ... ಎಂದು ಸಾಗುತ್ತದೆ. ಈ ಸರಣಿಯು ಎಲೆಕೋಸಿನಲ್ಲಿ ಎಲೆಗಳು ಹುಟ್ಟಿಕೊಳ್ಳುವ ರೀತಿಯನ್ನು ವಿವರಿಸುತ್ತದೆ ಇತ್ಯಾದಿಯಾಗಿ ನಂಬುತ್ತಾರೆ. ಫಿಬೋನಾಚಿ ಸಂಖ್ಯೆಗಳು ವೇಗವಾಗಿ ವೃದ್ಧಿ ಹೊಂದುತ್ತವೆ. n ಸ್ಥಾನದಲ್ಲಿರುವ ಫಿಬೋನಾಚಿ ಸಂಖ್ಯೆಯನ್ನು  ಎಂದೂ n+1 ಸ್ಥಾನದಲ್ಲಿರುವ ಸಂಖ್ಯೆಯನ್ನು   ಎಂದೂ ಬರೆದರೆ  ಎಂಬ ತೋರಿಕೆಯು n ದೊಡ್ಡದಾಗುತ್ತಾ ಹೋದಂತೆ ಒಂದು ವಿಶಿಷ್ಟ ಸಂಖ್ಯೆಯನ್ನು ಸಮೀಪಿಸುತ್ತದೆ.  ಮೌಲ್ಯದ ಈ ಸಂಖ್ಯೆಗೆ ಗೋಲ್ಡನ್ ರೇಷಿಯೋ ಎಂಬ ಹೆಸರಿದೆ. ಇದರ ಮೌಲ್ಯವನ್ನು 1.618 ಎಂದು ಅಂದಾಜು ಮಾಡಬಹುದು. ಫಿಬೋನಾಚಿ ಇದನ್ನು ಕುರಿತು ತನ್ನ ಗ್ರಂಥದಲ್ಲಿ ಉಲ್ಲೇಖ ಮಾಡಿರಲಿಲ್ಲ. ಈ ವೈಶಿಷ್ಟ್ಯವನ್ನು ಗಣಿತಜ್ಞರು ಮುಂದೆ ಕಂಡುಹಿಡಿದರು.

ಗೌರವ
೧೯ನೇ ಶತಮಾನದಲ್ಲಿ ಫಿಬೋನಾಚಿಯ ಪ್ರತಿಮೆಯನ್ನು ಪೀಸಾ ನಗರದಲ್ಲಿ ಸ್ಥಾಪಿಸಲಾಯಿತು. .

ಉಲ್ಲೇಖಗಳು

ಗಣಿತಜ್ಞರು
ಸಹ್ಯಾದ್ರಿ ಪಾಲಿಟೆಕ್ನಿಕ್



ಇತಿಹಾಸ

ಸಹ್ಯಾದ್ರಿ ಪಾಲಿಟೆಕ್ನಿಕ್ ೧೯೮೫ ರಲ್ಲಿ ಎ೦.ಆರ್.ಧರ್ಮೆಗೌಡ ರವರಿ೦ದ ಸ್ಥಾಪಿತವಾಯಿತು.

ಇತರೆ ತಾಣಗಳು
 - ಸಹ್ಯಾದ್ರಿ ಪಾಲಿಟೆಕ್ನಿಕ್ ನ ಫೇಸ್ ಬುಕ್ ಪುಟ.

ಶೈಕ್ಷಣಿಕ ಸಂಸ್ಥೆಗಳು
ಹೈಫ

ಹೈಫ (, , ;  ) ಇಸ್ರೇಲ್ ದೇಶದ ಉತ್ತರ ಭಾಗದಲ್ಲಿರುವ ಅತಿ ದೊಡ್ಡ ನಗರ. ಒಟ್ಟು ೨,೬೫,೦೦೦ ಜನಸಂಖ್ಯೆ ಇರುವ ಈ ನಗರ ಇಸ್ರೇಲ್ ದೇಶದ ಮೂರನೆಯ ಅತಿ ದೊಡ್ಡ ನಗರ. ಸುಮಾರು ೩,೦೦,೦೦೦ ಜನ ಕ್ರಾಯೋತ್ ಮೊದಲಾಗಿ ತಿರಾತ್ ಕಾರ್ಮೆಲ್, ದಾಲಿಯತ್ ಅಲ್-ಕಾರ್ಮೆಲ್ ಹಾಗು ನೆಶರ್ ಎಂಬ ಅಕ್ಕಪಕ್ಕದಲ್ಲಿರುವ ನಗರಗಳಲ್ಲಿ ವಾಸವಾಗಿದ್ದಾರೆ. ಇವುಗಳು ಒಟ್ಟಾಗಿ ಹೈಫ ಮೆಟ್ರೋಪಾಲಿಟನ್ ಪ್ರದೇಶ ಎಂದು ಹೆಸರು. ಈ ಪ್ರದೇಶದಲ್ಲಿ ಸುಮಾರು ೬,೦೦,೦೦೦ ಜನ ವಾಸ ಮಾಡುತ್ತಿದ್ದಾರೆ. ಈ ನಗರದಲ್ಲಿ ಸುಮಾರು ೯೦% ಯಹೂದಿಗಳು. ಅದರಲ್ಲಿ ಕಾಲು ಭಾಗಕ್ಕಿಂತ ಹೆಚ್ಚು ಜನ ಸೋವಿಯ ಯೂನಿಯನ್ (ರಶಿಯಾ)ದಿಂದ ವಲಸೆ ಬಂದವರು. ಇವರುಗಳು ಮಾತನಾಡುವ ಭಾಷೆ ಸ್ಲಾವ್. ಸುಮಾರು ೧೦% ಜನ ಅರಬ್ಬರು, ಹೆಚ್ಚಾಗಿ ಅರಬ್ ಕ್ರೈಸ್ತರು. ಹೈಫ ನಗರ ಬಹಾಯ್ ವಿಶ್ವ ಕೇಂದ್ರದ ಮನೆ ಕೂಡ. ಬಹಾಯ್ ವಿಶ್ವ ಕೇಂದ್ರ ಯುನೆಸ್ಕೋ ವಿಶ್ವ ಸಂಪ್ರದಾಯ ತಾಣವೆಂದು ಗುರುತಿಸಲ್ಪಟ್ಟಿದೆ.

ಉಲ್ಲೇಖಗಳು

ಗ್ರಂಥಸೂಚಿ

ಹೊರಗಿನ ಸಂಪರ್ಕಗಳು 

  City of Haifa 
  Haifa Travel Guide 
 Bahá'í World Centre, Haifa
  Places To Visit in Haifa
 More photos of the Bahá'í Gardens
 Photos – The Baha'i Gardens in Haifa: the Shrine of the Bab Terraces & Gardens 
 Our Lady of Mount Carmel Monastery, Haifa, Israel
 The Carmelit subway  and map of Haifa
 Haifa city – the complete guide to haifa 
 Low cost tourist accommodation in Haifa

ನಗರಗಳು
ಇಸ್ರೇಲ್ ದೇಶದ ನಗರಗಳು
ಯಹೂದಿಗಳ ಇತಿಹಾಸ
ರೆನೊ

ರೆನೊ ಎಸ್.ಎ. (ಯೂರೊನೆಕ್ಸ್ಟ್: ಆರ್‌ಎನ್‌ಒ) ಕಾರುಗಳು, ವ್ಯಾನ್‌ಗಳು, ಟ್ರಕ್‌ಗಳು, ಮತ್ತು ಬಸ್‌ಗಳು/ಗಾಡಿಗಳನ್ನು ಸಹ ಉತ್ಪಾದಿಸುವ ಫ್ರಾನ್ಸ್‌ನ ಒಂದು ಮೋಟಾರು ಕಂಪನಿ. ನಿಸ್ಸಾನ್ ಕಂಪನಿಯೊಂದಿಗಿನ ಅದರ ಕೂಟದ ಕಾರಣ ಅದು ವಿಶ್ವದ ಮೂರನೇ ಅತಿ ದೊಡ್ಡ ಮೋಟಾರು ಕಂಪನಿಯೆನಿಸಿದೆ. ಪ್ರಮುಖ ಕಾರ್ ಕಂಪನಿಗಳಲ್ಲಿ, ಮುಂದಿನ ೩-೪ ವರ್ಷಗಳಲ್ಲಿ ಎಂಟು ವಿದ್ಯುತ್ ವಾಹನಗಳಲ್ಲಿ ೪ ಬಿಲಿಯ ಯೂರೋಗಳಷ್ಟು ಬಂಡವಾಳ ಹೂಡಿ, ರೆನೊ ಮತ್ತು ನಿಸ್ಸಾನ್ ಎರಡೂ ಸೇರಿ ವಿದ್ಯುತ್ ಕಾರ್ ಅಭಿವೃದ್ಧಿಯಲ್ಲಿ ಮುಂದಾಳಾಗಿವೆ.

ಮೋಟಾರು ಕಂಪನಿಗಳು
ಉದ್ಯಮ
ಬಯೊಮ್‌

ಬಯೊಮ್‌ ಎಂದರೆ ಯಾವುದೇ ನಿರ್ದಿಷ್ಟ ಪ್ರದೇಶ ಅಥವಾ ಹವಾಮಾನಕ್ಕೆ ಸೇರಿದ ಜೈವಿಕ ಪಂಗಡ.

ಚುಟುಕು
ಜೀವವಿಕಾಸಶಾಸ್ತ್ರ
ಜೀವಶಾಸ್ತ್ರ
ಸಸ್ಯಶಾಸ್ತ್ರ
ಭೂಗೋಳ ಶಾಸ್ತ್ರ
ದ ಥ್ರೀ ಸ್ಟೂಜಸ್

ದ ಥ್ರೀ ಸ್ಟೂಜಸ್ ಅದರ ಅನೇಕ ಲಘು ವಿಷಯ ಚಿತ್ರಗಳಿಗಾಗಿ ಅತ್ಯಂತ ಪರಿಚಿತವಾಗಿದ್ದ ೨೦ನೇ ಶತಮಾನದ ಆರಂಭ ಮತ್ತು ಮಧ್ಯದಲ್ಲಿನ ಒಂದು ಅಮೇರಿಕಾದ ವೋಡ್‌ವಿಲ್ ಮತ್ತು ಹಾಸ್ಯ ಪ್ರದರ್ಶನವಾಗಿತ್ತು. ದೈಹಿಕ ಪ್ರಹಸನ ಮತ್ತು ಅತಿಯಾದ ಒರಟು ಹಾಸ್ಯ ಆ ಪ್ರದರ್ಶನದ ಮುಖ್ಯ ನಟರ ವಿಶಿಷ್ಟ ಲಕ್ಷಣವಾಗಿತ್ತು. ಚಲನಚಿತ್ರಗಳಲ್ಲಿ, ಆ ನಟರು ಸಾಮಾನ್ಯವಾಗಿ ತಮ್ಮ ಮೊದಲ ಹೆಸರುಗಳಿಂದ ಪರಿಚಿತವಾಗಿದ್ದರು: "ಮೋ, ಲ್ಯಾರಿ, ಮತ್ತು ಕರ್ಲಿ" ಹಾಗೂ "ಮೋ, ಲ್ಯಾರಿ, ಮತ್ತು ಶೆಂಪ್".

ದೂರದರ್ಶನ ಸರಣಿಗಳು
ಕಿರುತೆರೆ ಕಾರ್ಯಕ್ರಮಗಳು
ಲಂಚಾವತಾರ

ಲಂಚಾವತಾರ ನಾಟಕವು ೧೯೫೯ರ ಡಿಸೆಂಬರ್ ೩೦ ರಂದು ಶಿವಮೊಗ್ಗದಲ್ಲಿ ಪ್ರಪ್ರಥಮ ಪ್ರದರ್ಶನ ಕಂಡಿತು.ಮಾಸ್ಟರ್ ಹಿರಣ್ಣಯ್ಯನವರ ಈ ನಾಟಕದ ಮೂಲ ಹೆಸರು " ಗುಮಾಸ್ತ". ಈ ನಾಟಕದಲ್ಲಿ ಗುಮಾಸ್ತನಾದ ಸತ್ಯ ಮೂರ್ತಿ ಮತ್ತು ವಿಶ್ವ ಗೆಳೆಯರು.ಒಂದು ಸಲ ಈ ಗುಮಾಸ್ತ ಯಾವುದೊ ಕೆಲಸ ಮಾಡಿ ಕೊಡಲು ತನ್ನ ಗೆಳೆಯನ ಹತ್ತಿರವೇ ಲಂಚ ತಗೋತಾನೆ.ಅಲ್ಲಿವರೆಗೂ ಸತ್ಯ ಮೂರ್ತಿಯನ್ನು ಸರ್ ಎನ್ನುತಿದ್ದ ಸ್ನೇಹಿತ  ವಿಶ್ವ ಕೂಡಲೇ ಏಕವಚನದಿಂದ ಕರೆಯಲು ಶುರುವಿಡುತ್ತಾನೆ.ಆತ್ಮ  ಗೌರವವನ್ನು ಕಳೆದು ಕೊಂಡರೆ ಏನಾಗುತ್ತದೆ ಎಂಬುದನ್ನು ತಿಳಿಸಿಕೊಡುವ ಈ ನಾಟಕ ಇಲ್ಲಿವರೆಗೆ ಹನ್ನೊಂದು ಸಾವಿರಕ್ಕೂ ಮಿಕ್ಕಿ ಪ್ರದರ್ಶನ ಕಂಡಿದೆ.ಅಮೇರಿಕ,ಇಂಗ್ಲೆಂಡ್,ನ್ಯೂಜಿಲಂಡ್,ಬಹರೇನ್,ದುಬೈ,ಕುವೈತ್ ಮುಂತಾದ ದೇಶಗಳಲ್ಲಿ ಜನ ಒತ್ತಾಯಿಸಿ ಈ ನಾಟಕ ಪ್ರದರ್ಶನ ಮಾಡಿಸಿದ್ದಾರೆ.

ನಾಟಕ ಸಾಹಿತ್ಯ
ಆಪ್ತ ರಕ್ಷಕ

ಆಪ್ತ ರಕ್ಷಕ ವಿಷ್ಣುವರ್ಧನ್ ಅಭಿನಯದ ಕನ್ನಡ ಚಲನಚಿತ್ರ ಮತ್ತು ಇವರ ಕೊನೆಯ ಚಿತ್ರ ಈ ಚಿತ್ರವು ವಿಷ್ಣುವರ್ಧನರವರು ನಿದನದ ನಂತರ ತೆರೆಕಂಡಿತು ಹಾಗು ಭರ್ಜರಿ ಯಶಸ್ಸು ಕಂಡಿತು. ಇದರ ನಿರ್ದೇಶಕರು ಪಿ.ವಾಸು.

ಕನ್ನಡ ಚಲನಚಿತ್ರಗಳು
ಅಣು ಮಧ್ವ ವಿಜಯ

ಅಣು ಮಧ್ವ ವಿಜಯವು ದ್ವೈತ ಮತದ ಸ್ಥಾಪಕರಾದ ಶ್ರೀ ಮಧ್ವಾಚಾರ್ಯರ ಜೀವನಚರಿತ್ರೆಯ ಸಂಕ್ಷಿಪ್ತ ರೂಪ ಅಥವಾ ಸಾರಾಂಶ ರೂಪ. ಅವರ ವಿವರವಾದ ಜೀವನಚರಿತ್ರೆಯು ಶ್ರೀ ಸುಮಧ್ವ ವಿಜಯದಲ್ಲಿ ನೋಡಬಹುದಾಗಿದೆ.
ಶ್ರೀ ನಾರಾಯಣ ಪಂಡಿತಾಚಾರ್ಯರು ಶ್ರೀ ಸುಮಧ್ವ ವಿಜಯವನ್ನು ರಚಿಸಿದರು. ಇದರಲ್ಲಿ ೧೦೦೮ ಶ್ಲೋಕಗಳಿದ್ದು ಅವನ್ನು ೧೬ ಸರ್ಗಗಳಾಗಿ ವಿಭಜಿಸಲಾಗಿದೆ. ಪಂಡಿತಾಚಾರ್ಯರು ಇದೇ ಗ್ರಂಥಕ್ಕೆ ಸಾರಾಂಶವನ್ನೂ ಕೂಡ ಬರೆದಿದ್ದಾರೆ. ಮೂಲ ಗ್ರಂಥದ ಪ್ರತಿಯೊಂದು ಅಧ್ಯಾಯವನ್ನು ಎರಡೇ ಶ್ಲೋಕಗಳಲ್ಲಿ ಬರೆದು ಒಟ್ಟು ಕೇವಲ ೩೨ ಶ್ಲೋಕಗಳಲ್ಲಿ ಬರೆದಿರುವ ಈ ಸಾರಾಂಶಕ್ಕೆ ಅಣು ಮಧ್ವ ವಿಜಯ ಎಂದು ಹೆಸರು. ಇದಕ್ಕೆ ಪ್ರಮೇಯನವಮಾಲಿಕಾ ಎಂದೂ ಹೆಸರು. ಈ ಗ್ರಂಥವೂ ಪವಿತ್ರವಾದದ್ದು ಎಂದು ಪರಿಗಣಿಸಲಾಗುತ್ತಿದ್ದು, ಯಾರಿಗಾದರೂ ಸಂಪೂರ್ಣ ಸುಮಧ್ವ ವಿಜಯವನ್ನು ಪಠಿಸಲು ಆಗದಿದ್ದ ಪಕ್ಷದಲ್ಲಿ, ಅಣು ಮಧ್ವ ವಿಜಯದ ಶ್ಲೋಕಗಳನ್ನು ಪಠಿಸಿದಲ್ಲಿ ಶ್ರೀ ಮಧ್ವಾಚಾರ್ಯರ ಮತ್ತು ಅವರ ಅಂತರ್ಯಾಮಿ ಶ್ರೀ ವೇದವ್ಯಾಸರ ಅನುಗ್ರಹಕ್ಕೆ ಪಾತ್ರರಾಗುತ್ತಾರೆ ಎಂದು ನಂಬುತ್ತಾರೆ.
ಶ್ರೀ ರಾಘವೇಂದ್ರ ಸ್ವಾಮಿಗಳು ಅಣು ಮಧ್ವ ವಿಜಯಕ್ಕೆ ತಮ್ಮ ಪೂರ್ವಾಶ್ರಮದಲ್ಲಿ (ಸನ್ಯಾಸಿ ಆಗುವದಕ್ಕಿಂತ ಮೊದಲು) ವ್ಯಾಖ್ಯಾನವನ್ನು ಬರೆದಿದ್ದಾರೆ.
ಹಿಂದೂ ಧರ್ಮಗ್ರಂಥಗಳು
ಶ್ರೀ ಗುಬ್ಬಿ ಚನ್ನಬಸವೇಶ್ವರ ಕೃಪಾಪೋಷಿತ ನಾಟಕ ಸಂಘ

ಮೈಸೂರು ಭಾಗದಲ್ಲಿರುವ ಹೆಸರಾಂತ ರಂಗ ಸಂಸ್ಥೆ  ಗುಬ್ಬಿ"ಶ್ರೀ ಚನ್ನ ಬಸವೇಶ್ವರ ಕೃಪಾಪೋಷಿತ ನಾಟಕ ಮಂಡಳಿ"೧೮೮೪ರಲ್ಲಿ ಗುಬ್ಬಿ ಚಂದಣ್ಣನವರ ನೇತ್ರತ್ವದಲ್ಲಿ ಹುಟ್ಟಿಕೊಂಡಿತು.ಯಕ್ಷಗಾನ ನಾಟಕವಾದ "ಕುಮಾರ ರಾಮನ ಕಥೆ "ಯಿಂದ ಪ್ರಾರಂಭವಾದ ಇವರ ರಂಗ ಚಟುವಟಿಕೆ ಇಡೀ ಕರ್ನಾಟಕ ಅಲ್ಲದೆ ಹೊರ ರಾಜ್ಯಗಳಲ್ಲಿಯೂ  ಕೂಡ ತನ್ನ ವೈಭವವನ್ನು,ರಂಗ ಭೂಮಿಯ ಚಟುವಟಿಕೆಯನ್ನು ಬೆಳಗಿದ ಕೀರ್ತಿ ಇದರದ್ದು.
ಕನ್ನಡ ನಾಟಕಗಳ ಕಂಪನ್ನು ದಕ್ಷಿಣ ಭಾರತದಾದ್ಯಂತ   ಮತ್ತು ದೂರದ ಮುಂಬೈವರೆಗೆ ಹರಡಿದ ಕೀರ್ತಿ ಗುಬ್ಬಿ ಕಂಪನಿಗೆ ಸಲ್ಲಬೇಕು.ಕನ್ನಡದ ಮನರಂಜನಾ ಕ್ಷೇತ್ರವನ್ನು ಶ್ರೀಮಂತ ಗೊಳಿಸಿದ ಸಂಸ್ತೆಗಳಲ್ಲಿ ಗುಬ್ಬಿ ಕಂಪನಿಗೆ ಆಗ್ರಸ್ತಾನ ಸಲ್ಲುತ್ತದೆ.
೧೮೮೪ರಲ್ಲಿ ಆರಂಭವಾದ 'ಶ್ರೀ ಗುಬ್ಬಿ ಚನ್ನಬಸವೇಶ್ವರ ಕೃಪಾಪೋಷಿತ ನಾಟಕ ಸಂಘ" ನೂರು ವರ್ಷಗಳನ್ನು ಆಚರಿಸಿಕೊಂಡ ಜಗತ್ತಿನ ಏಕೈಕ ವ್ರತ್ತಿ ನಿರತ ರಂಗ ಸಂಸ್ಥೆ.
ಜನ ಮಾನಸದಲ್ಲಿ "ಗುಬ್ಬಿ ನಾಟಕ ಕಂಪನಿ" ಅಥವಾ ಗುಬ್ಬಿ ಕಂಪನಿ ಎಂದೇ ಚಿರಸ್ತಾಯಿಯಾಗಿದೆ.
ಇದನ್ನು ಸ್ಥಾಪಿಸಿದವರು ಚಂದಣ್ಣ,ನೀಲಕಂಠಪ್ಪ ಮತ್ತು ಅಬ್ದುಲ್ ಅಜೀಜ್ ಎಂಬ ರಂಗಾಸಕ್ತರು.ಕಂಪನಿ ನಾಟಕಗಳನ್ನು ಹೆಚ್ಹು ಸೋಪಜ್ಞತೆಯಿಂದ ಪ್ರದರ್ಶಿಸಬೇಕೆಂಬ ಬಯಕೆ ಅವರಲ್ಲಿತ್ತು.
ಕ್ರಮೇಣ ಜನಪ್ರೀಯತೆ ಕಂಡುಕೊಂಡ ಈ ಸಂಸ್ಥೆಗೆ  ೧೯೮೬ರಲ್ಲಿ ಆರು ವರ್ಷದ ಬಾಲಕ   ಜಿ.ಎಚ್.ವೀರಣ್ಣ  ಕೂಲಿಮಠ   ವಿದ್ಯಾಬ್ಯಾಸ  ಬಿಟ್ಟು  ಕಲಾವಿದರಾಗಿ ಸೇರಿದರು.ಮುಂದಿನದು ಇತಿಹಾಸ!!! "ನಮನ"

ರಂಗಭೂಮಿ
ಜೋಗಯ್ಯ

"ಜೋಗಯ್ಯ" ಶಿವರಾಜಕುಮಾರ್ ಅಭಿನಯದ ೧೦೦ ನೇ ಕನ್ನಡ ಚಲನಚಿತ್ರ. ಪ್ರೇಮ್ ನಿರ್ದೆಶಿಸಿ ರಕ್ಶಿತ ನಿರ್ಮಿಸಿರುವ ಚಲನಚಿತ್ರ ಆಗಸ್ಟ್ ೧೯ ೨೦೧೧ ರಂದು ಕರ್ನಾಟಕಾದ್ಯಾಂತ ಬಿಡುಗಡೆ ಗೊಂಡಿದೆ. ಈ ಚಿತ್ರದಲ್ಲಿ ೨ ಹಾಡುಗಳು ಮತ್ತು ೧ ಸಾಹಸ ದೃಶ್ಯವನ್ನು 3D ಇಂದ ರೂಪಿಸಲಾಗಿದೆ. ಈ ಚಿತ್ರದ "ಜೋಗಯ್ಯ" (title song) ಹಾಡಿನ ಚಿತ್ರಿಕರಣವನ್ನು ಹ್ರಿಶಿಕೇಶ ಹರಿದ್ವಾರಗಳಲ್ಲಿ ಚಿತ್ರಿಕರೀಸಲಾಗಿದೆ ಮತ್ತು ಅಗೂರಿಗಳ ಜೊತೆ ಶಿವಣ್ಣ ನವರ ನೃತ್ಯ ಮೆಚ್ಚುಗೆ ಗಳಿಸಿದೆ.

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೧ ಕನ್ನಡಚಿತ್ರಗಳು
ಬಳ್ಳಿ ಅರಿಶಿನ

ಬಳ್ಳಿ ಅರಶಿನ (Coscinium fenestratum) ತೇವಾಂಶವಿರುವ ಪಶ್ಚಿಮ ಘಟ್ಟದ ಕಾಡುಗಳಲ್ಲಿ ಬೆಳೆಯುವ ಸಸ್ಯ ಸಂಪನ್ಮೂಲ. ಈ ಗಿಡವು ಕೊಸೆನಿಯಮ್ ಫ಼ೆನೆಸ್ಟ್ರೆಟಮ್ ಕೊಲೆಬ್ರ್ Coscinium Fenestratum Colebr ಎಂಬ ವೈಜ್ಞಾನಿಕ ಹೆಸರನ್ನು ಒಳಗೊಂಡಿದ್ದು, ಮಧುಪರ್ಣಿ ಸಸ್ಯವರ್ಗಕ್ಕೆ ಸೇರಿದ್ದಾಗಿದೆ .ದ್ವಿದಳ ಸಸ್ಯವಾದ ಇದರ ಎಲೆ ಮೇಲ್ನೋಟಕ್ಕೆ ವೀಳ್ಯದೆಲೆಯಂತೆ ಗೋಚರಿಸಿದರೂ, ಇದರ ಮೇಲೈ ವೀಳ್ಯದೆಲೆಯಷ್ಟು ನುಣುಪಾಗಿಲ್ಲ, ಅಲ್ಲದೇ ಗಾತ್ರದಲ್ಲಿಯೂ ದೊಡ್ಡದು. ಎಲೆಯ ಹಿಂಭಾಗ ಬೆಳ್ಳಿಯ ಹೊಳಪು. ಚಿಗುರಿನ ಬಣ್ಣವೂ ಬೆಳ್ಳಿಯದ್ದೇ. ಸಂತಾನಾಭಿವೃದ್ಧಿ ಬೀಜದಿಂದ.
ಗಾಢ ಅರಶಿನ ಬಣ್ಣದ ಇದರ ಕಾಂಡದ ರುಚಿ ಕಹಿ. ಈ ಬಳ್ಳಿಯ ಬೆಳವಣಿಗೆ ನಿಧಾನ.

ಭಾರತದ ಹೆಸರುಗಳು

ಹಿಂದಿ   - ಝಾರಿಹಲ್ದಿ
ಬಂಗಾಳಿ - ಹಲ್ದಿಗಾಚ್
ಮರಾಠಿ - ವೆನಿವೇಲ್
ಸಂಸ್ಕೃತ - ದಾರುಹರಿದ್ರ
ತಮಿಳು  - ಮರಮಂಜಲಿ
ತೆಲುಗು  - ಮನುಪಸುಪು

ಪ್ರಸಾರಣ
ದಕ್ಷಿಣ ಭಾರತದ ಪಶ್ಚಿಮಖಘಟ್ಟಗಳಲ್ಲಿ ಹೇರಳವಾಗಿ ದೊರೆಯುತ್ತವೆ.

ಸಸ್ಯ ವರ್ಣನೆ
ಇದು ಹಳದಿ ತೊಗಟೆಯುಳ್ಳ, ಸ್ಥೂಲ ಮತ್ತು ಹಬ್ಬುವ ಗಿಡ. ಸಸಿಯಾಗಿರುವಾಗ ರೋಮಗಳಿಂದ ತುಂಬಿರುತ್ತದೆ. ಎಲೆ ಚರ್ಮದಂತೆ, ಮೇಲ್ಭಾಗ ನಯವಾಗಿ, ಕೆಳಭಾಗ ಸ್ವಲ್ಪ ರೋಮಗಳಿಂದ ಕೂಡಿರುತ್ತದೆ. ಎಲೆಯಲ್ಲಿ ೫ ರಿಂದ ೭ ನರಗಳು ಇವೆ. ತುದಿಯು ಸಣ್ಣದಾಗಿರುತ್ತದೆ. ಸಣ್ಣ ಶಿಖೆಯನ್ನುಳ್ಳ ಹೂವುಗಳು ಚಿಕ್ಕ ಚಿಕ್ಕವಾಗಿರುತ್ತವೆ.

ಮೂಲಿಕೆ ಮತ್ತು ದ್ರವ್ಯಗುಣ
ಒಣಗಿದ ಕಾಂಡದ ದ್ರವ್ಯದ ಹೆಸರು ಬೆರ್ ಬೆರಿನ್. ಜ್ವರ, ನಿಶ್ಯಕ್ತತೆ, ದೌರ್ಬಲ್ಯ, ಕೆಲವು ಅಜೀರ್ಣ ರೋಗಗಳಲ್ಲಿ ಫಲಕಾರಿಯಾಗಿದೆ. ಹೊರಲೇಪನವಾಗಿ ಗಾಯಗಳಿಗೆ ಉಪಯೋಗಿಸುತ್ತಾರೆ. ಇದ ಬೇರು ಕ್ರಿಮಿನಾಶಕ ಗುಣವುಳ್ಳದ್ದಾಗಿದೆ.

ಊಪಯೋಗಗಳು
ಕಾಂಡವು ಒಂದು ಮಾದರಿಯಾದ ಹಳದಿ ಬಣ್ಣವನ್ನು ಕೊಡುತ್ತದೆ. ಒಂಟಿಯಾಗಿ ಅಥವಾ ಅರಶಿನದೊಂದಿಗೆ ಉಪಯೋಗಿಸುತ್ತಾರೆ.

ಉಲ್ಲೇಖಗಳು

ಸಸ್ಯಗಳು

ಔಷಧೀಯ ಸಸ್ಯಗಳು
ಯವನಿಕಾ

ಬೆಂಗಳೂರಿನ ನೃಪತುಂಗ ರಸ್ತೆಯಲ್ಲಿರುವ ಸಭಾಂಗಣ ಯವನಿಕಾ .

ರಂಗಭೂಮಿ
ಬೆಂಗಳೂರು
ಅಂಕಣಕಾರ

ಒಂದು ನಿರ್ದಿಷ್ಟ ವಿಷಯದ ಕುರಿತು ಮತ್ತು ಆ ವಿಷಯದಲ್ಲಿ ಪರಿಣತಿ ಹೊಂದಿರುವ ವ್ಯಕ್ತಿಗಳಿಂದ ಕೆಲವು ಲೇಖನಗಳನ್ನು ನಿಯಮಿತವಾಗಿ ಪ್ರಕಟಿಸಲಾಗುತ್ತಿರುತ್ತದೆ.ಇವುಗಳನ್ನು ಬರೆಯುವ ಲೇಖಕರನ್ನು ಅಂಕಣಕಾರರೆಂದು ಕರೆಯಲಾಗುತ್ತದೆ.
ಅಂಕಣಗಳನ್ನು ಬರೆಯಲು ಒಂದು ನಿರ್ದಿಷ್ಟ ವಿಷಯದಲ್ಲಿ ಅಪರಿಮಿತ ಜ್ನಾನವನ್ನು ಹೊಂದಿರುವ ಮತ್ತು ಆ ಕ್ಷೇತ್ರದಲ್ಲಿ ಪ್ರಸಿದ್ಧರಾದ ಕೆಲವು ಪ್ರಸಿದ್ಧ ವ್ಯಕ್ತಿಗಳು ಮಾತ್ರ ಈ ಕಾರ್ಯವನ್ನು ನಿರ್ವಾಹಿಸುತ್ತಾರೆ.
[[ಪತ್ರಿಕೆಗಳು]] ತಮ್ಮ ಪ್ರಸಾರನವನ್ನು ಹೆಚ್ಚಿಸಿಕೊಳ್ಳಲು ಕೆಲವು ಪ್ರಸಿದ್ಧ ವ್ಯಕ್ತಿಗಳಿಂದ ಆಂಕಣಗಳನ್ನು ಬರೆಸಿ ಅವುಗಳನ್ನು ಪ್ರಕಟಿಸುತ್ತಾರೆ.ಇದರಿಂದ ಪತ್ರಿಕೆಗಳ ಪ್ರಾಸಾರದಲ್ಲಿ ಹೆಚ್ಚಳವನ್ನು ನೋಡಬಹುದು.

ಉಲ್ಲೇಖಗಳು

ಪತ್ರಿಕೋದ್ಯಮ
ಅಷ್ಟ ಮದಗಳು

ಅಷ್ಟ ಮದಗಳು ಮನುಷ್ಯನ ಸ್ವಬಾವದಲ್ಲೇ ಅಂತರ್ಗತವಾಗಿರುತ್ತವೆ. ಇವೆಲ್ಲವೂ ಒಬ್ಬ ವ್ಯಕ್ತಿಯಲ್ಲಿದ್ದಾಗ ಆತ ತುಂಬಿದ ಕೊಡದಂತೆ ಪ್ರಶಾಂತವಾಗಿರಬೇಕು. ಆದರೆ ಒಬ್ಬ ಮನುಷ್ಯ ಹಾಳಾಗಲು ಅಷ್ಟ ಮದಗಳು ಕಾರಣ ಎಂದು ಹಿರಿಯರು ಹೇಳುತ್ತಾರೆ. ಅವೆಂದರೆ:
 ಧನ - ಸಂಪತ್ತು
 ಕುಲ - ವಂಶ
 ವಿದ್ಯೆ - ಶಿಕ್ಷಣ
 ರೂಪ - ಸೌಂದರ್ಯ
 ಯೌವನ - ಪ್ರಾಯ
 ಬಲ - ಶಕ್ತಿ
 ಪರಿವಾರ - ಕುಟುಂಬ
 ಅಧಿಕಾರ - ನಾಯಕತ್ವ
ಇವುಗಳಲ್ಲಿ ಕೆಲವಿದ್ದರೂ ಅಹಂಕಾರ ಬರುವ ಸಂಭವವುಂಟು. ಮನುಷ್ಯ ಈ ಅಷ್ಟ ಮದಗಳನ್ನು ಬಿಟ್ಟರೆ ಬದುಕನ್ನು ಸುಂದರವಾಗಿಸಿಕೊಳ್ಳಬಹುದು ಎನ್ನುತ್ತಾರೆ ಬಲ್ಲವರು.

ಧಾರ್ಮಿಕ ಸಿದ್ಧಾಂತಗಳು
ಜಾಂಜಿಬಾರ್

ಜಾಂಜಿಬಾರ್ ತಾಂಜನಿಯ ಸಂಯೂಕ್ತ ಸಂಸ್ಥಾನದ ಒಂದು ರಾಷ್ಟ್ರ. ಈ ದ್ವೀಪ ಹಿಂದೂ ಮಹಾಸಾಗರದಲ್ಲಿದೆ.